cyanic-selkie/wikianc huggingface dataset:
ಯಶವಂತ ಚಿತ್ತಾಲ
ಆಸಕ್ತಿಗಳು
ಅವರು ಮುಂಬಯಿಗೆ ಬಂದು, "ಕಲಾನಿಕೇತನ" ಎಂಬ ಶಾಲೆಗೆ ಸಂಜೆ-ತರಗತಿಗೆ ಸೇರಿದರು. ಎಮ್. ಎನ್. ರಾಯ್ ಅವರ ವಿಚಾರಧಾರೆಗಳಿಗೆ ಸ್ಪಂದಿಸಿ, ರ‍್ಯಾಡಿಕಲ್ ಡೆಮೊಕ್ರಾಟಿಕ್ ಪಕ್ಷದ ಸದಸ್ಯರಾದರು. ನವಮಾನವತಾವಾದಿ ಮಾರ್ಕ್ಸ್, ಎರಿಕ್ ಪ್ರಾಂ,  ಎಡಿಂಗ್ ಟನ್,  ಹಕ್ಸ್ಲಿ,  ಫ್ರಾಯ್ಡ್,  ಎಡ್ಲರ್, ಮುಂತಾದ ಹಲವು ಧೀಮಂತರ ವಿಚಾರಧಾರೆಗಳಿಗೆ ತಮ್ಮ ಮನಸ್ಸನ್ನು ತೆರೆದಿಟ್ಟರು. ಪ್ಲಾಸ್ಟಿಕ್-ತಂತ್ರಜ್ಞಾನದಲ್ಲಿ, ಶಿಕ್ಷಣ- ಪ್ರಶಿಕ್ಷಣಗಳನ್ನು ಪಡೆದು,  "ಬೇಕ್ಲೈಟ್ ಹೈಲಂ" ಎಂಬ ಸಂಸ್ಥೆಯಲ್ಲಿ ನೌಕರಿಗೆ ಸೇರಿಕೊಂಡರು. ೩೦ ವರ್ಷಕ್ಕೂ ಮೀರಿ ಸಲ್ಲಿಸಿದ ಸೇವೆಯಿಂದ, ಆಧುನಿಕ ಜಗತ್ತಿನ ಸ್ವರೂಪವನ್ನೆ ನಿಯಂತ್ರಿಸುವ, ಬಂಡವಾಳಶಾಹೀ,   ಕೈಗಾರಿಕಾ ಜಗತ್ತಿನ ನಿಕಟ-ಪರಿಚಯವನ್ನು ಮಾಡಿಕೊಂಡರು. ಉದ್ಯೋಗದ ಪರಿಸರದಲ್ಲೂ, ವೈಯಕ್ತಿಕ ಜೀವನದಲ್ಲೂ, ಆದ  ದುರಂತಗಳೂ, ಬಿಕ್ಕಟ್ಟುಗಳೂ,  ಅವರ ಬರವಣಿಗೆಯ ಗ್ರಾಸಗಳಾದವು. ಅವೆಲ್ಲವನ್ನೂ ಮೆಟ್ಟಿ, ತಮ್ಮ ಜೀವನಶ್ರದ್ಧೆಯ ಸೋಪಾನದ ಮೇಲೆ ನಿಂತು,  ಆತ್ಮವಿಶ್ವಾಸದಿಂದ ಮುನ್ನುಗ್ಗಿದರು. ತಮ್ಮ ಸೃಜನಶೀಲ ವ್ಯಕ್ತಿತ್ವದಿಂದ, ತಮ್ಮ ಕಥೆ-ಕಾದಂಬರಿಗಳಲ್ಲಿ ಅದರ ವಿಶಿಷ್ಟರೂಪಗಳ ಅನನ್ಯ ಬರವಣಿಗೆಯನ್ನು ನೀಡಿದ್ದಾರೆ.
ಸಾಹಿತ್ಯ ಕೃಷಿ
'ಬೊಮ್ಮಿಯ ಹುಲ್ಲು ಹೊರೆ' ೧೯೪೯ರಲ್ಲಿ ಬರೆದ ಅವರ ಮೊತ್ತ ಮೊದಲ ಕಥೆ. ೧೯೫೭ರಲ್ಲಿ ಮೈತಳೆದ, "ಸಂದರ್ಶನ"  ಕಥಾಸಂಕಲನದಿಂದ ಹಿಡಿದು,  ೧೯೯೦ರಲ್ಲಿ ಹೊರಬಂದ  "ಪುರುಷೋತ್ತಮ"ದವರೆಗೆ, ಚಿತ್ತಾಲರು ಬರೆದ,  ವಿವಿಧ ಕೃತಿಗಳನ್ನು ಪರಿಶೀಲಿಸಿದರೆ,  ಆ ಬರವಣಿಗೆಯ ಹಿಂದಿರುವ ತುಡಿತಗಳನ್ನು ನಾವು ಗುರುತಿಸಬಹುದು. ಅವರ ಜನ್ಮಭೂಮಿ, 'ಹನೇಹಳ್ಳಿ,' ಅವರ ಹಲವಾರು ಬರಹಗಳ ಕೇಂದ್ರಬಿಂದು. ಬಾಲ್ಯದ ಭೂತಕಾಲವನ್ನು, ವರ್ತಮಾನದ ಸಂಕೀರ್ಣ ಬದುಕಿನೊಂದಿಗೆ ಹೋಲಿಸಿ,  ಅದನ್ನು ಇಡೀ ಮನುಕುಲದಲ್ಲಿ ಸಂಭವಿಸಿರುವ ಅಸ್ತಿತ್ವದ ಬಿಕ್ಕಟ್ಟಿಗೆ ಪ್ರತಿಮೆಯಾಗಿ,  ಪರಿವರ್ತಿಸುತ್ತಾರೆ ;  ಅವರ ಪ್ರಶಸ್ತಿ ವಿಜೇತ ಕಾದಂಬರಿ, "ಪುರುಷೋತ್ತಮ" ದಲ್ಲಿ, ನಾಯಕನ ಸಿದ್ಧಿಯ ಚರಮ-ಕ್ಷಣಗಳೆಂದರೆ,  ಅವನ ಹನೇಹಳ್ಳಿಗೆ ಮತ್ತೆ ಜೀವತುಂಬಿ-ತುಳುಕಾಡುವುದೇ ಆಗಿದೆ.
ಅವರು ಏಕೆ ಬರೆಯುತ್ತಾರೆ ಎನ್ನುವ ಬಗ್ಗೆ ಕೊಟ್ಟಿರುವ ನಿರೂಪಣೆ ಅನನ್ಯವಾಗಿದೆ. " ಒಟ್ಟಿನಲ್ಲಿ ನಾನು ಬರೆಯುತ್ತಿದ್ದದ್ದು, ನಾನು ನಾನೇ ಆಗಲು. ನಾನು ನಾನಾಗಿಯೇ ಉಳಿದು,  ಉಳಿದವರಿಂದ ಬರೆಯಲು ಪ್ರೀತಿಸುವುದನ್ನು ಕಲಿಯಲು,  ಪ್ರೀತಿಸುವುದರ ಮೂಲಕ, ಜೀವಂತ ಸಂಬಂಧಗಳನ್ನು ಹುಟ್ಟಿಸಲು.  ಉಳಿದವರನ್ನು ತಿದ್ದುವುದಕ್ಕಲ್ಲ- ಆ ಯೋಗ್ಯತೆಯಾಗಲೀ ಅಧಿಕಾರವಾಗಲೀ  ನನಗಿಲ್ಲ."
ನಿಧನ
ಶ್ರೀ ಯಶವಂತ ಚಿತ್ತಾಲರು ೨೦೧೪ ರ ೨೨, ಶನಿವಾರ ಮುಂಬೈನ ಲೀಲಾವತಿ ಆಸ್ಪತ್ರೆಯಲ್ಲಿ ಕೊನೆಯುಸಿರೆಳೆದರು. ಅವರ ಅಂತ್ಯ ಸಂಸ್ಕಾರವು ೨೩, ಭಾನುವಾರದಂದು, ಮುಂಬೈನ ಶಿವಾಜಿ ಪಾರ್ಕ್ ನ, ವಿದ್ಯುತ್ ಚಿತಾಗಾರದಲ್ಲಿ ಅವರ ಹಿರಿಯ ಮಗ 'ರವೀಂದ್ರ'ನಿಂದ ನೆರೆವೇರಿಸಲ್ಪಟ್ಟಿತು.
ಉಲ್ಲೇಖಗಳು
<References/>
ವರ್ಗ:ಸಾಹಿತಿಗಳು ವರ್ಗ:ಕೇಂದ್ರ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ ಪುರಸ್ಕೃತರು ವರ್ಗ:ಪಂಪ ಪ್ರಶಸ್ತಿ ಪುರಸ್ಕೃತರು ವರ್ಗ:ಮುಂಬಯಿ ಕನ್ನಡಿಗರು ವರ್ಗ:ಲೇಖಕರು ವರ್ಗ:ರಾಜ್ಯೋತ್ಸವ ಪ್ರಶಸ್ತಿ ಪುರಸ್ಕೃತರು ವರ್ಗ:ಕರ್ನಾಟಕ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ ಪುರಸ್ಕೃತರು ವರ್ಗ:ಮುಂಬಯಿನ ಲೇಖಕರು
ಫಿನ್‍ಲ್ಯಾಂಡ್
ಉಲ್ಲೇಖಗಳು
ವರ್ಗ:ಯುರೋಪ್ ಖಂಡದ ದೇಶಗಳು
ಎಚ್. ವೈ.ಶಾರದಾಪ್ರಸಾದ
ಉಲ್ಲೇಖಗಳು
ವರ್ಗ:ಕನ್ನಡ ಸಾಹಿತ್ಯ ವರ್ಗ:ಸಾಹಿತಿಗಳು ವರ್ಗ:ಪತ್ರಕರ್ತರು
ಕರ್ಣಾಟ ಭಾರತ ಕಥಾಮಂಜರಿ
ಕುಮಾರವ್ಯಾಸ ವಿಶಿಷ್ಟ ಶಕ್ತಿಯ ಸ್ವತಂತ್ರ ಕವಿ. ಕರ್ನಾಟ ಭಾರತ ಕಥಾ ಮಂಜರಿ ಅಥವಾ ಕುಮಾರವ್ಯಾಸ ಭಾರತ ಈತನ ಪ್ರಮುಖ ಕೃತಿ. ಇದು ಮೂಲ ಮಹಾಭಾರತದ ಮೊದಲ 10 ಪರ್ವಗಳನ್ನು ಒಳಗೊಂಡಿದೆ. ಹತ್ತನೇ ಗದಾಪರ್ವದಲ್ಲಿ, ಕೆಲವೇ ಪದ್ಯಗಳಲ್ಲಿ ಧರ್ಮರಾಯನ ಪಟ್ಟಾಭಿಷೇಕದ ಕಥಾಭಾಗವನ್ನು ಸಂಕ್ಷಿಪ್ತವಾಗಿ ಹೇಳಿದ್ದಾನೆ. ಕುಮಾರವ್ಯಾಸನನ್ನು "ರೂಪಕಸಾಮ್ರಾಜ್ಯ ಚಕ್ರವರ್ತಿ" ಎಂದು ಕರೆಯಲಾಗಿದೆ.
ಸಾಮಾಜಿಕ ಉದ್ಯಮಶೀಲತೆ
ಸಾಮಾಜಿಕ ಉದ್ಯಮಶೀಲತೆ ಎಂಬುದು ಸಮಾಜ ಸೇವಕ ನೊಬ್ಬನು ಕೈಗೊಳ್ಳುವ ಕೆಲಸವಾಗಿದೆ. ಯಾವುದೇ ಸಮಾಜ ಸೇವಕನೊಬ್ಬ ಸಮಾಜದ ಸಮಸ್ಯೆಯೊಂದನ್ನು ಗುರುತಿಸಿ, ಬಳಿಕ ತನ್ನ ಉದ್ಯಮಶೀಲ ತತ್ವಗಳನ್ನು ಬಳಸಿಕೊಂಡು ವಾಣಿಜ್ಯ ಉದ್ಯಮವೊಂದನ್ನ ಹುಟ್ಟುಹಾಕಿ, ವ್ಯವಸ್ಥಿತ ರೀತಿಯಲ್ಲಿ ಅದನ್ನು ಪೋಷಿಸುತ್ತ, ಬೆಳೆಸಿಕೊಂಡು ಹೋಗುವುದನ್ನು ಮತ್ತು ಆ ಮೂಲಕ ಸಮಾಜ ಮತ್ತು ಉದ್ಯಮ ಕ್ಷೇತ್ರಗಳೆರಡರಲ್ಲೂ ಒಂದು ಸಾಮಾಜಿಕ ಬದಲಾವಣೆಯನ್ನು ತರುವ ಸಾಮಾಜಿಕ ಸಾಹಸದ ಪ್ರಯತ್ನವನ್ನೇ ಸಾಮಾಜಿಕ ಉದ್ಯಮಶೀಲತೆ ಅಥವಾ ಸಮಾಜಸೇವೆ ಎಂದು ಕರೆಯಬಹುದಾಗಿದೆ. ವ್ಯಾಪಾರೋದ್ಯಮಿಯೊಬ್ಬನು ಏನೇ ಮಾಡಿದರೂ ಅದು ತನ್ನ ಲಾಭದ ಮತ್ತು ತನಗೆ ಸಿಕ್ಕುವ ಆದಾಯದ ಕುರಿತೇ ಆಗಿರುತ್ತದೆ. ಆದರೆ ಸಮಾಜೋದ್ಯಮಿಯ ಮಾತು ಹಾಗಲ್ಲ. ಒಬ್ಬ ಸಮಾಜೋದ್ಯಮಿಯ ಗುರಿ ಸಂಪೂರ್ಣವಾಗಿ ಸಮಾಜಕ್ಕೆ ದಕ್ಕುವ ಲಾಭದ ಕುರಿತೇ ಆಗಿರುತ್ತದೆ. ಹೀಗೆ, ಸಮಾಜೋದ್ಯಮಿಯ ಅಥವಾ ಸಮಾಜಸೇವಕನೊಬ್ಬನ ಬಹುಮುಖ್ಯ ಮತ್ತು ಉದ್ದೇಶಿತ ಗುರಿಯೆಂದರೆ ಸಾಮಾಜಿಕ ಮತ್ತು ಪರಿಸರಾತ್ಮಕ ಬೆಳವಣಿಗೆಗೆ ಶ್ರಮಿಸುವುದೇ ಆಗಿದೆ. ಆದರೂ, ಸಾಮಾನ್ಯವಾಗಿ ಸಮಾಜೋದ್ಯಮಿಯಾಗಲಿ ಅಥವಾ ಸಮಾಜಸೇವಕನಾಗಲಿ ಸ್ವಯಂಸೇವೆಯನ್ನು ನಿರೀಕ್ಷಿಸುವ ಮತ್ತು ಲಾಭರಹಿತ ಕ್ಷೇತ್ರಗಳಲ್ಲೇ ಕೆಲಸ ಮಾಡಬೇಕಾಗಿ ಬರುತ್ತದೆ. ಇಲ್ಲಿ ಯಾವ ಲಾಭಾಂಶದ ನಿರೀಕ್ಷೆಯೂ ಇರಲಾರದು ಎಂಬುದನ್ನು ಗಮನಿಸಬೇಕು. ಇದನ್ನೂ ಗಮನಿಸಿ ಸಾಂಸ್ಥಿಕ ಸಮಾಜ ಸೇವಾ ಸಂಸ್ಥೆಗಳು
ಇತಿಹಾಸ
1960 ಮತ್ತು 1970ರ ದಶಕದಲ್ಲಿ ಸಾಮಾಜಿಕ ಬದಲಾವಣೆ ಎಂಬುದರ ಕುರಿತಾದ ವಿಶ್ಲೇಷಣೆಯಲ್ಲಿ ಸಮಾಜೋದ್ಯಮ ಮತ್ತು ಸಾಮಾಜಿಕ ಉದ್ಯಮಶೀಲತೆ ಎಂಬೆರಡು ಪದಗಳ ಬಳಕೆಯಾದದ್ದು ಕಂಡು ಬರುತ್ತದೆ. Ashoka: Innovators for the Public, ನ ಸಂಸ್ಥಾಪಕ ಬಿಲ್ ಡ್ರೆಟನ್ ಮತ್ತು ಚಾರ್ಲ್ಸ್ ಲೆಡ್ ಬೀಟರ್ ಮೊದಲಾದವರುಗಳಿಂದ ಮೊಟ್ಟ ಮೊದಲ ಸಲ ಬಳಕೆಗೊಂಡು, ಮನ್ನಣೆ ಸಾಧಿಸಿದ ಈ ಪದ ಇತ್ತೀಚಿಗೆ ಅಂದರೆ 1980 ಮತ್ತು 1990ರ ದಶಕದಿಂದೀಚೆಗಷ್ಟೇ ವ್ಯಾಪಕವಾಗಿ ಬಳಸಲ್ಪಡುತ್ತಿದೆ ಎಂಬುದು ತಿಳಿದುಬರುತ್ತದೆ. 1950 ರಿಂದ 1990 ರ ತನಕವೂ ಮಿಷೆಲ್ ಯಂಗ್ ಎನ್ನುವವರು ಸಾಮಾಜಿಕ ಉದ್ಯಮದ ಮೂಲ ಮತ್ತು ಬಹುಮುಖ್ಯ ಉತ್ತೇಜನಕಾರರಾಗಿದ್ದುದು ತಿಳಿದು ಬರುತ್ತದೆ. ಮುಂದೆ 1980 ರಲ್ಲಿ, ಹಾರ್ವರ್ಡ್ ನ ಪ್ರಾಧ್ಯಾಪಕ ಡೇನಿಯಲ್ ಬೆಲ್ ಅವರು ಮಿಷೆಲ್ ಯಂಗ್ ರನ್ನು 'ವಿಶ್ವದ ಅತ್ಯಂತ ಯಶಸ್ವಿ ಸಮಾಜೋದ್ಯಮಿ' ಎಂದೇ ಬಣ್ಣಿಸುತ್ತಾರೆ. ಇದಕ್ಕೆ ಬಹುಮುಖ್ಯ ಕಾರಣವೆಂದರೆ ವಿಶ್ವದಾದ್ಯಂತ ಮಿಷೆಲ್ ಯಂಗ್ ಅವರು ಅತ್ಯಂತ ಯಶಸ್ವಿಯಾಗಿ 60ಕ್ಕೊ ಹೆಚ್ಚು ಸಾಮಾಜಿಕ ಸಂಸ್ಥೆಗಳನ್ನು ಹುಟ್ಟುಹಾಕಿರುವುದು ಮತ್ತು ಅಷ್ಟೇ ಅಲ್ಲದೆ UKಯಲ್ಲಿ, ಸಮಾಜೋದ್ಯಮದ ಸರಣಿ ಶಾಲೆಗಳನ್ನು ಸ್ಥಾಪಿಸಿರುವುದು. ಮತ್ತೊಬ್ಬ ಪ್ರಭಾವಿ ಮತ್ತು ಯಶಸ್ವಿ ಸಮಾಜೋದ್ಯಮಿಯನ್ನು ಹೆಸರಿಸುವುದಾದರೆ ಲಾರ್ಡ್ ಮೊಸನ್ OBE.ಅಂದ್ರ್ಯೂ ಮೊಸನ್ ಅವರನ್ನಂತೂ 2007ರಲ್ಲಿ, ಅವರು ಸಮಾಜೋದ್ಯಮದ ಕ್ಷೇತ್ರದಲ್ಲಿ ಮೊಟ್ಟಮೊದಲಿಗರಾಗಿ ಮಾಡಿದ ಅನನ್ಯ ಸುಧಾರಣಾ ಸೇವೆಗಳು ಮತ್ತು ಸಾಧನೆಯನ್ನು ಗಮನಿಸಿ, ಅತ್ಯಂತ ಗರಿಷ್ಠ ಪದವಿಯನ್ನು ನೀಡಿ ಗೌರವಿಸಲಾಗಿದೆ. ಪೂರ್ವ ಲಂಡನ್ ನಲ್ಲಿ ಅವರು ಸ್ಥಾಪಿಸಿರುವ 'ಬ್ರೋಮ್ಲಿ ಬೌ ಸೆಂಟರ್'ನ್ನೂ ಇಲ್ಲಿ ಹೆಸರಿಸಬಹುದಾಗಿದೆ. ಸಮಾಜೋದ್ಯಮ: ಸಮುದಾಯಗಳು ಕಾರ್ಯ ನಿರ್ವಹಿಸುವಂತೆ ಮಾಡುವುದು ಹೇಗೆ? ಎಂಬ ಕೃತಿಯಲ್ಲಿ ಅವರೇ ತಮ್ಮ ಅನುಭವಗಳನ್ನು ಹಂಚಿಕೊಂಡಿದ್ದಾರೆ. ಪ್ರಸ್ತುತ, ಅಂದ್ರ್ಯೂ ಮೊಸನ್ ಸಹಯೋಗಿತ್ವದಲ್ಲಿ ಬೇರೆಯವರು ಕೂಡ ಈ ಸಾಮಾಜಿಕ ಪುನರುಜ್ಜೀವನದ ಕೆಲಸದಲ್ಲಿ ತೊಡಗಿಸಿಕೊಳ್ಳುವುದರ ಕುರಿತು ಸಲಹೆ, ಸಹಾಯಗಳನ್ನೂ ಒದಗಿಸುತ್ತಿದ್ದಾರೆ.
ಸಾಮಾಜಿಕ ಉದ್ಯಮಿಗಳು ಮತ್ತು ಸಾಮಾಜಿಕ ಉದ್ಯಮಶೀಲತೆ ಅಥವಾ ಸಮಾಜಸೇವೆ ಎಂಬ ಪದಗಳು ಕೇಳುವುದಕ್ಕೆ ಹೊಸವೆನಿಸಿದರೂ, ಇತಿಹಾಸದ ತುಂಬೆಲ್ಲ ಅವುಗಳ ಬಳಕೆಯಾಗಿರುವುದು ಕಾಣಸಿಗುತ್ತವೆ. ಇತಿಹಾಸ ಸ್ಮರಣೀಯರಾದ ಹಲವಾರು ಸಮಾಜಸೇವಕರ, ಸಮಾಜೋದ್ಯಮಿಗಳ ಕೆಲ ಅಭೂತಪೂರ್ವ ಉದಾಹರಣೆಗಳನ್ನಿಲ್ಲಿ ನಾವು ಪಟ್ಟಿ ಮಾಡುವುದಾದರೆ, ಅಗ್ರಸ್ಥಾನದಲ್ಲಿ ನಿಲ್ಲುವವರೆಂದರೆ ಫ್ಲಾರೆನ್ಸ್ ನೈಟಿಂಗೆಲ್ (ಮೊಟ್ಟಮೊದಲು ಶುಶ್ರೂಷಕಿಯರ ಶಾಲೆಯನ್ನು ಸ್ಥಾಪಿಸಿದವರು ಮತ್ತು ಅಧುನಿಕ ಶುಶ್ರೂಷಣಾ ಪದ್ಧತಿಯನ್ನು ರೂಢಿಗೆ ತಂದವರು), ರಾಬರ್ಟ್ ಓವೆನ್ (ಸಹಕಾರ ಚಳುವಳಿಯನ್ನು ಹುಟ್ಟುಹಾಕಿದವರು), ಮತ್ತು ವಿನೋಬಾ ಭಾವೆ (ಭಾರತದ ಭೂದಾನ ಚಳುವಳಿಯ ಹರಿಕಾರ). 19ನೆಯ ಮತ್ತು 20ನೆಯ ಶತಮಾನಗಳೆರಡರಲ್ಲೂ ಕೆಲವು ಅತ್ಯಂತ ಯಶಸ್ವೀ ಸಮಾಜ ಸೇವಾ ಸಂಸ್ಥೆಗಳು ನಾಗರಿಕ, ರಾಜಕೀಯ, ಮತ್ತು ವ್ಯಾಪಾರೋದ್ಯಮ ಮೊದಲಾದ ಮೂರು ಮೂರು ದೋಣಿಗಳಲ್ಲಿ ಕಾಲ್ಗಳನ್ನಿಟ್ಟು ಪಯಣ ಮಾಡಿದ ಉದಾಹರಣೆಗಳೂ ಇವೆ. ಆ ಸಮಯದಲ್ಲಿ ಅವು ಹುಟ್ಟುಹಾಕಿದ ತತ್ವಗಳು ಮುಂದೆ ಸಮಾಜದ ಮುಖ್ಯವಾಹಿನಿ ನಾಗರೀಕ ಸೇವೆಗಳಾದ ಸಾಮಾಜಿಕ ಕ್ಷೇಮಾಭಿವೃದ್ಧಿ, ಶಿಕ್ಷಣ ಮತ್ತು ಆರೋಗ್ಯ ಮೊದಲಾದ ಕ್ಷೇತ್ರಗಳಲ್ಲಿ ಬಳಸಲ್ಪಟ್ಟಿವೆ.
ಪ್ರಚಲಿತ ಪದ್ಧತಿಗಳು
ಸಮಕಾಲೀನ ಸಾಮಾಜಿಕ ಸೇವಾ ಕ್ಷೇತ್ರದಲ್ಲಿ ಅತ್ಯಂತ ಹೆಚ್ಚಿನ ಯಶಸ್ಸು ಸಾಧಿಸಿರುವ, ಸುಪ್ರಸಿದ್ಧ ಸಮಾಜೋದ್ಯಮಿ ಮೊಹಮ್ಮದ್ ಯೂನಸ್ ಅವರನ್ನು ಇಲ್ಲಿ ನೆನಪಿಸಿಕೊಳ್ಳಬಹುದು. ಅವರು ಸ್ಥಾಪಿಸಿದ ಗ್ರಾಮೀಣ ಬ್ಯಾಂಕ್ ಹಾಗೂ ಅಭಿವೃದ್ಧಿ ಹೊಂದುತ್ತಲೇ ಇರುವ ಅದರ ಸಾಮಾಜಿಕ ಸೇವಾ ಉದ್ಯಮಗಳ ಬೃಹತ್ ಸರಣಿಯು ಅವರಿಗೆ 2006ರ ನೊಬೆಲ್ ಶಾಂತಿ ಪುರಸ್ಕಾರವನ್ನು ಕೊಡಮಾಡಿಕೊಟ್ಟಿದೆ. ಯೂನಸ್ ಮತ್ತವರ ಗ್ರಾಮೀಣ ಬ್ಯಾಂಕ್ ಸೇವೆಗಳು ಪ್ರತಿಧ್ವನಿಸುವ ಬಹುಮುಖ್ಯ ಉದ್ದೇಶಗಳು ಆಧುನಿಕ ಸಾಮಾಜಿಕ ಸೇವಾ ಕ್ಷೇತ್ರದಲ್ಲಿ ಅಖಂಡವಾದ ಒಡಂಬಡಿಕೆಗಳು ಮತ್ತು ಲಾಭದಾಯಕ ವ್ಯಾಪಾರೋದ್ಯಮದ ತತ್ವಗಳನ್ನು ಅಳವಡಿಸಿ, ಆ ಮೂಲಕ ಸಾಮಾಜಿಕ ಉನ್ನತಿಯನ್ನು ಸಾಧಿಸಬಹುದೆಂಬುದನ್ನು ಒತ್ತಿಹೇಳುತ್ತವೆ. ಬಾಂಗ್ಲಾದೇಶ ಮತ್ತು ಸ್ವಲ್ಪ ಕಡಿಮೆ ಪ್ರಮಾಣದಲ್ಲಿ ಅಮೇರಿಕೆಯಂತಹ (USA) ಕೆಲ ದೇಶಗಳಲ್ಲಿ ಕೂಡ, ಸಾಮಾಜಿಕ ಸೇವಾಸಂಸ್ಥೆಗಳು, ಸರಕಾರದಿಂದ ಮಾಡಲಿಕ್ಕಾಗದೇ ಇರುವ ಕೆಲಸವನ್ನು ಸಾಧಿಸಿ ತೋರಿಸಿವೆಯಲ್ಲದೆ, ಆ ಮೂಲಕ ಒಂದಷ್ಟು ಕಂದರವನ್ನು ಮುಚ್ಚಿಹಾಕಿವೆ. ಇನ್ನು, ಯೂರೋಪ್ ಮತ್ತು ದಕ್ಷಿಣ ಅಮೇರಿಕೆಯಂತಹ ದೇಶಗಳಲ್ಲಿ, ರಾಷ್ಟ್ರೀಯ ಮತ್ತು ಅಂತರಾಷ್ಟ್ರೀಯ ಮಟ್ಟಗಳೆರಡರಲ್ಲೂ ಈ ಕೆಲಸವನ್ನು ಹೆಚ್ಚಾಗಿ ಸಾರ್ವಜನಿಕ ಸಂಸ್ಥೆಗಳೇ ನಿರ್ವಹಿಸಿಸುವ ಕಡೆಗೆ ಅವರು ಗಮನವನ್ನು ಕೊಟ್ಟಿದ್ದಾರೆ.
ಭಾರತದಲ್ಲಿ ಸಾಮಾನ್ಯವಾಗಿ ಸಾಮಾಜಿಕ ಸಂಸ್ಥೆಯೊಂದನ್ನು ನಡೆಸುವ ವ್ಯಕ್ತಿಯೇ ಆ ಸಂಸ್ಥೆಯ ನಿರ್ಮಾತೃವೋ, ಸಹ-ನಿರ್ಮಾತೃವೋ ಅಥವಾ ಮುಖ್ಯ ಕಾರ್ಯದರ್ಶಿಯೋ (ಅಧ್ಯಕ್ಷ, ಖಜಾಂಚಿ, ಅಥವಾ ಮುಖ್ಯ ಕಾರ್ಯನಿರ್ವಾಹಕ (CEO), ಪ್ರಧಾನ ಅಧಿಕಾರಿ) ಆಗಿರುತ್ತಾನೆ. ಇಂಥ ಸಂಸ್ಥೆಗಳನ್ನು ಸಾಮಾನ್ಯವಾಗಿ NGOಗಳೆಂದು ಕರೆಯಲಾಗುತ್ತದೆ ಮತ್ತು ಈ ಸಂಸ್ಥೆಗಳು ಕೆಲ ಸೇವಾಕಾರ್ಯಗಳ ಮೂಲಕವೇ ಸಂಸ್ಥೆಗೆ ಬೇಕಾಗುವ ಹಣವನ್ನು, ಕೆಲವೊಮ್ಮೆ ವಸ್ತುರೂಪದಲ್ಲಿ ಕೊಡುಗೆಗಳನ್ನು ಸಂಗ್ರಹಿಸುತ್ತವೆ. ಇವನ್ನು ಸಾಮಾನ್ಯವಾಗಿ ನಿಧಿ ಸಂಗ್ರಹಣಾ ಚಟುವಟಿಕೆಗಳು ಅಥವಾ ಸಾಮುದಾಯಿಕ ಚಟುವಟಿಕೆಗಳೆಂದು ಕರೆಯಲಾಗುತ್ತದೆ. 'ಬಾಲ ಹಕ್ಕುಗಳು ಮತ್ತು ನೀವು' (Child Rights and You) ಎಂಬ ಸಂಸ್ಥೆಯ ರಿಪ್ಪನ್ ಕಪೂರ್ ಅಥವಾ ಯೂತ್ ಯುನೈಟೆಡ್(Youth United) ನ ಜ್ಯೋತೀಂದ್ರನಾಥ - ಇವರೆಲ್ಲ ಕ್ರಮವಾಗಿ ತಾವೇ ಹುಟ್ಟು ಹಾಕಿದ ಸಮಾಜ ಸೇವಾಸಂಸ್ಥೆಗಳಿಗೆ ಸ್ವತಃ ತಾವೇ ನಿರ್ಮಾತೃಗಳಾದವರು. ಭಾರತದಲ್ಲಿನ ಹಸಿವಿನ ಸಮಸ್ಯೆಯನ್ನು ಹೋಗಲಾಡಿಸುವುದಕ್ಕೊಸ್ಕರವೇ, ಭೂಕ್.ಕಾಂ ನ ಜೇ ವಿಕಾಸ್ ಸುತಾರಿಯಾ ಅವರು ಸಂಪೂರ್ಣವಾಗಿ ಅಂತರ್ಜಾಲದ ಮೊರೆ ಹೋಗಿ ಅದರ ಶಕ್ತಿಯನ್ನು ಉತ್ತಮವಾಗಿ ಬಳಸಿಕೊಳ್ಳುತ್ತಿರುವವರು.
ಸ್ವಾರ್ಥ ಲಾಭಗಳ ನಿರೀಕ್ಷೆಯಿರದೇ, ಅತ್ಯುತ್ತಮವಾಗಿ ಕಾರ್ಯ ನಿರ್ವಹಿಸುತ್ತಿರುವ ಭಾರತದಲ್ಲಿನ ಮತ್ತೊಂದು ಸಮಾಜ ಸೇವಾ ಸಂಸ್ಥೆಯೆಂದರೆ 'ರಂಗ್ ದೇ'. ರಾಮಕೃಷ್ಣ ಮತ್ತು ಸ್ಮಿತಾ ಅವರುಗಳಿಂದ ಜನವರಿ 2008ರಲ್ಲಿ ನಿರ್ಮಿತವಾದ ಈ ಸಂಸ್ಥೆಯು, ಅಂತರ್ಜಾಲವನ್ನು ಒಂದು ಉತ್ತಮ ವೇದಿಕೆಯನ್ನಾಗಿಸಿಕೊಂಡು, ತುಂಬಾ ಕಡಿಮೆ ಬೆಲೆಗೆ, ಮೈಕ್ರೋ ಕ್ರೆಡಿಟ್ ಕಾರ್ಡುಗಳನ್ನು ಗ್ರಾಮೀಣ ಮತ್ತು ನಗರದ ಬಡಜನತೆಗೆ ಒದಗಿಸಿಕೊಡುವಲ್ಲಿ ಗಣನೀಯ ಪಾತ್ರವನ್ನು ವಹಿಸುತ್ತಿದೆ. ಒಬ್ಬ ಜನಸಾಮಾನ್ಯನೂ ಕೂಡಾ ಭಾರತದಾದ್ಯಂತ ನೇರ ಹಣ ಹೂಡಿಕೆಯನ್ನು ಈ ವ್ಯವಸ್ಥೆಯಲ್ಲಿ ಮಾಡಬಹುದಾಗಿದೆ. ಇಲ್ಲಿ ಪ್ರತಿಯೊಬ್ಬರ ಹೂಡಿಕೆಗೆ ಸಂಬಂಧಿಸಿದ ವಿವರಗಳನ್ನು ನೇರ ಅಂತರ್ಜಾಲದಲ್ಲಿ ನೋಡಬಹುದಾಗಿದೆ ಹಾಗೂ ಅವರವರ ಹೂಡಿಕೆಗಳ ವಿವರಗಳನ್ನು ನೇರವಾಗಿಯೇ ಪಡೆಯಬಹುದಾಗಿದೆ. ಜೊತೆಗೆ, ಪ್ರತಿ ವ್ಯಕ್ತಿಯ ಆದಾಯವೂ ಸಹ ನಿಗದಿತ ಸಮಯಕ್ಕೆ ಆಯಾಯ ಹೂಡಿಕೆದಾರನಿಗೆ 2% ಶುಲ್ಕದೊಂದಿಗೆ ಸಿಕ್ಕುಬಿಡುತ್ತದೆ.
ROI
ಇವತ್ತು, ಇಡೀ ವಿಶ್ವದಲ್ಲಿಯೇ, ಲಾಭರಹಿತ ಸಂಸ್ಥೆಗಳಾಗಲಿ, ಸರಕಾರೇತರ ಸಂಸ್ಥೆಗಳಾಗಲಿ, ಸರಕಾರಗಳಾಗಲಿ, ಪ್ರತಿಷ್ಠಾನಗಳಾಗಲಿ ಅಥವಾ ಸ್ವತಂತ್ರ ವ್ಯಕ್ತಿಯಾಗಲಿ, ಪ್ರತಿಯೊಬ್ಬರೂ ಈ ಸಾಮಾಜಿಕ ಸಂಘ-ಸಂಸ್ಥೆಗಳನ್ನು ನಿರ್ಮಿಸುವಲ್ಲಿ, ನಿಧಿ ಸಂಗ್ರಹಿಸುವಲ್ಲಿ, ಅಥವಾ ಇಂಥ ಸಂಸ್ಥೆಗಳಿಗೆ ಸಲಹೆ ನಿರ್ದೇಶನಗಳನ್ನು ನೀಡುವಲ್ಲಿ - ಈ ಎಲ್ಲದರಲ್ಲಿಯೂ ಪ್ರಮುಖ ಪಾತ್ರವಹಿಸುತ್ತವೆ. ಸಂಖ್ಯಾತ್ಮಕವಾಗಿ ಗಣನೀಯ ಪ್ರಮಾಣದಲ್ಲಿ ಬೆಳೆಯುತ್ತಿರುವ ಪದವಿ ವಿದ್ಯಾಲಯಗಳು, ವಿಶ್ವವಿದ್ಯಾಲಯಗಳು ಸಹ ಸಮಾಜೋದ್ಯಮದ ಕುರಿತು ಶಿಕ್ಷಣ ಕೊಡುವ ನಿಟ್ಟಿನಲ್ಲಿ ಕಾರ್ಯಕ್ರಮಗಳನ್ನು, ತರಬೇತಿ ಕಾರ್ಯಾಗಾರಗಳನ್ನು ರೂಪಿಸುತ್ತಲೇ ಇವೆ.
ಯುಕೆ(UK) ಯಲ್ಲೂ ಕೂಡ 2002ರಲ್ಲಿ ಸುಮಾರು ಏಳು ಲಾಭರಹಿತ ಸೇವಾ ಸಂಸ್ಥೆಗಳನ್ನು ಅನ್ ಲಿಮಿಟೆಡ್(UnLtd)ಎಂಬ ಹೆಸರಿನಲ್ಲಿ ಸ್ಥಾಪಿಸಲಾಗಿದೆ. ಈ ಸಂಸ್ಥೆಯು ಸುಮಾರು 100ಮಿಲಿಯನ್ ಪೌಂಡುಗಳ ದತ್ತಿಯನ್ನು ಹೊಂದಿದ್ದು ಅದರ ಮುಖ್ಯ ಉದ್ದೇಶ ಯುಕೆ(UK)ಯಲ್ಲಿನ ಸಮಾಜ ಸೇವಾಸಂಸ್ಥೆಗಳ ಅಭಿವೃದ್ಧಿ ಕಾರ್ಯಗಳಲ್ಲಿ ಈ ಹಣವನ್ನು ಹೂಡುವುದಾಗಿದೆ. ಅನ್ ಲಿಮಿಟೆಡ್(UnLtd)ಸಂಸ್ಥೆಯು ಪ್ರತಿಯೊಬ್ಬರಿಗೂ ಪ್ರತ್ಯೇಕವಾಗಿ ಧನರೂಪದ ಪುರಸ್ಕಾರಗಳನ್ನು ನೀಡುತ್ತದೆಯಲ್ಲದೆ, ತರಬೇತಿ, ಶಿಕ್ಷಣ, ಮತ್ತು ಅಂತರ್ಜಾಲದ ಮುಖಾಂತರ ಪರಸ್ಪರರೊಡನೆ ಸಂಪರ್ಕದಲ್ಲಿರಲು ಸಾಧ್ಯವಾಗುವಂತೆ ಪ್ರಾಯೋಗಿಕವಾಗಿ ತರಬೇತಿಯನ್ನು ಕೊಡುತ್ತಲೇ ಬಂದಿದೆ. ಈ ಎಲ್ಲ ಅಂಶಗಳೂ, ಸಾಮುದಾಯಿಕ ಯೋಜನೆಗಳನ್ನು ಅಭಿವೃದ್ಧಿಗೊಳಿಸುವಲ್ಲಿ ತುಂಬಾ ಸಹಾಯಕಾರಿಯಾಗಿವೆ. ಅನ್ ಲಿಮಿಟೆಡ್(UnLtd)ಸಂಸ್ಥೆಯ ಮತ್ತೊಂದು ಬಹುಮುಖ್ಯ ವ್ಯಾಪಾರೀ ಹೆಜ್ಜೆಯೆಂದರೆ, ಆಂತರಿಕವಾಗಿ ಸಲಹಾ ಘಟಕವೊಂದನ್ನು ಸ್ಥಾಪಿಸುವುದು ಮತ್ತು ಹಲವಾರು ಅತ್ಯುತ್ತಮ ಸೇವಾ ಸಂಸ್ಥೆಗಳಿಗೆ ವ್ಯಾಪಾರದಲ್ಲಿ ಬೆಂಬಲ ಕೊಡುವುದು ಮತ್ತು ಅವುಗಳಿಗೆ ತಂತಮ್ಮ ಸಾಂಸ್ಥಿಕ ಮಿತಿಯಲ್ಲಿ, ಹೆಚ್ಚಿನ ಮಟ್ಟದ ಸ್ಥಾನ ತಲುಪಲು ಹೂಡಿಕೆಯ ಹಣವನ್ನು ಸದಾ ಜಾರಿಯಲ್ಲಿಟ್ಟಿರುವುದು - ಇವೇ ಮೊದಲಾದ ಉದ್ದೇಶಗಳನ್ನು ಹೊಂದಿದೆ. ಅನ್ ಲಿಮಿಟೆಡ್(UnLtd)ಸಂಸ್ಥೆಯ ಕಾರ್ಯಚಟುವಟಿಕೆಗಳಲ್ಲಿ ಮತ್ತೊಂದು ಮುಖ್ಯವಾದ ಅಂಶವೆಂದರೆ ವಿಶ್ವದ ಮೊದಲ ದರ್ಜೆಯ ಗುರುತಿನ ಆಕರವಾಗುವುದು ಮತ್ತು ಸಮಾಜೋದ್ಯಮವನ್ನೇ ಕೇಂದ್ರವಾಗಿಟ್ಟುಕೊಂಡು ಯೋಚಿಸುವುದು. ಇದರ ಬಹುಮುಖ್ಯ ಉದ್ದೇಶ, ಸಾಮುದಾಯಿಕ ಪುನುರುತ್ಪನ್ನದಲ್ಲಿ, ಔದ್ಯೋಗಿಕ ಕ್ಷೇತ್ರದಲ್ಲಿ, ಮತ್ತು ಅಭಿವೃದ್ಧಿಯ ತಂತ್ರಗಾರಿಕೆಯಲ್ಲಿ ಸಾಮಾಜಿಕ ಉದ್ಯಮಶೀಲತೆಯ ಪಾತ್ರದ ಕುರಿತು ಜಾಗತಿಕ ವ್ಯಾಪಾರ, ಸಾರ್ವಜನಿಕ ಧೋರಣೆಗಳು, ಹಾಗೂ ಶೈಕ್ಷಣಿಕ ಚರ್ಚೆಗಳನ್ನು ಮುನ್ನಡೆಸುವುದಾಗಿದೆ.
ದಿ ಜಾರ್ಜ್ ಫೌಂಡೆಶನ್ ನವರ ಮಹಿಳಾ ಸಶಕ್ತೀಕರಣ ಕಾರ್ಯಕ್ರಮವು ಮಹಿಳೆಯರ ಅಭಿವೃದ್ಧಿಯನ್ನು ಮುಖ್ಯವಾಗಿಟ್ಟುಕೊಂಡು ಅವರಿಗೆ, ಶಿಕ್ಷಣ, ಸಹಕಾರಿ ಪದ್ಧತಿಯ ವ್ಯವಸಾಯ, ಉದ್ಯೋಗ, ಉಳಿತಾಯದ ಬಗೆಗೆ ಮಾಹಿತಿ ಮತ್ತು ವ್ಯಾಪಾರ ಅಭಿವೃದ್ಧಿ ಮೊದಲಾದವುಗಳ ಬಗ್ಗೆ ಉತ್ತಮ ತರಬೇತಿಯನ್ನು ಒದಗಿಸುತ್ತಿದೆ. 2006ರಲ್ಲಿ, ಬಲದೇವ್ ಫಾರ್ಮ್ಸ್ ಎಂಬುವರಿಂದ ಸಹಕಾರ ಕೃಷಿ ಕಾರ್ಯಕ್ರಮವನ್ನು ಆಯೋಜಿಸಲಾಗಿತ್ತು. ದಕ್ಷಿಣ ಭಾರತದಲ್ಲೇ ಎರಡನೆಯ, ಅತ್ಯಂತ ಗರಿಷ್ಠ ಪ್ರಮಾಣದಲ್ಲಿ ಬಾಳೆ ಬೆಳೆಯುವುದಕ್ಕೆ ಹೆಸರಾಗಿರುವ ಬಲದೇವ್ ಫಾರ್ಮ್ಸ್ ನವರು ಆ ವರ್ಷ 250 acreಕಡಿಮೆ ಸಾಗುವಳಿ ಮಾಡಿದ್ದರು. ತಮ್ಮ ಫಾರ್ಮ್ ನಿಂದ ಬಂದ ಲಾಭವನ್ನೆಲ್ಲ ಅವರು ತಮ್ಮ ಕೆಲಸಗಾರರ ಆರ್ಥಿಕ ಸುಧಾರಣೆಗಾಗಿ ಮತ್ತು ಸಂಸ್ಥೆಯ ಇತರ ಧರ್ಮಾರ್ಥ ಕಾರ್ಯಗಳಿಗಾಗಿ ವಿನಿಯೋಗಿಸಿದ್ದರು.
ಈ ಕ್ಷೇತ್ರದ ಇನ್ನೂ ಕೆಲವರು ಲಾಭ ಮತ್ತು ಬದಲಾವಣೆ ಎರಡಕ್ಕೂ ಎಂಬಂತೆ ಸಂಸ್ಥೆಗಳನ್ನು ಸ್ಥಾಪಿಸಿದ್ದಾರೆ. ಇದಕ್ಕೆ ತೀರ ಇತ್ತೀಚಿನ ಒಂದು ಸಂಗತಿಯನ್ನು ಉದಾಹರಿಸುವುದಾದರೆ, ಆಂಧ್ರಪ್ರದೇಶದ ವಿಕ್ರಂ ಅಕುಲ ಎಂಬುವವರು SKS ಮೈಕ್ರೋಫೈನಾನ್ಸ್ ಎಂಬ ಸಮಾಜಸೇವಾ ಸಂಸ್ಥೆಯನ್ನು ಸ್ಥಾಪಿಸಿ, ಅದಕ್ಕೆ ತಾವೇ ಮುಖ್ಯ ಕಾರ್ಯದರ್ಶಿಗಳಾಗಿ ಕೆಲಸ ನಿರ್ವಹಿಸುತ್ತಿದ್ದಾರೆ. ಮ್ಯಾಕ್ ಕಿನ್ಸ್ಲೆ ಹಳೆಯ ವಿದ್ಯಾರ್ಥಿ ಬಳಗದ ಪ್ರಮುಖರೂ ಆಗಿರುವ ಅವರು ಆಂಧ್ರಪ್ರದೇಶದ ಹಳ್ಳಿಗಳಲ್ಲಿ ಮೈಕ್ರೋಲೆಂಡಿಂಗ್ ಅಂದರೆ ಸೂಕ್ಷ್ಮಸಾಲ ಪದ್ಧತಿಯನ್ನು ಅನುಸರಿಸುತ್ತಿದ್ದಾರೆ. ಈ ಸಂಸ್ಥೆಯ ಮುಖ್ಯ ಉದ್ದೇಶ ಲಾಭ ತೆಗೆಯುವುದಾಗಿದ್ದರೂ, ಅದು ಅಲ್ಲಿನ ಹಳ್ಳಿಗಳಲ್ಲಿ, ಮುಖ್ಯವಾಗಿ ಗ್ರಾಮೀಣ ಬಡ ಮಹಿಳೆಯರಲ್ಲಿ ತುಂಬಾ ಚುರುಕಾದ ಸಾಮಾಜಿಕ ಬದಲಾವಣೆಯನ್ನು ಉಂಟುಮಾಡಿದೆ. ಬ್ರೆಂಟ್ ಫ್ರೀಮನ್, ನೋರ್ಮಾ ಲರೋಸ   ಮತ್ತು ನಿಕ್ ರೆಡರ್   ಎಂಬುವರು ಜಂಟಿಯಾಗಿ ಸ್ಥಾಪಿಸಿ, ನಡೆಸಿಕೊಂಡು ಹೋಗುತ್ತಿರುವ MARCsMovement.com   ಸಾಮಾಜಿಕ ಸಂಸ್ಥೆಯು ಕೆಲವಷ್ಟು ಶ್ರೇಷ್ಠವೆನಿಸುವ ಚಟುವಟಿಕೆಗಳನ್ನು ಹಮ್ಮಿಕೊಂಡಿದೆ. ನೈತಿಕ ಮತ್ತು ಜವಾಬ್ದಾರಿಯುತ ಸಂಸ್ಥೆಗಳ ಸಮೂಹ ಎಂದೇ ಹೆಸರಾಗಿರುವ MARCs ಅಮೇರಿಕಾದ ತನ್ನ ಅಂತರ್ಜಾಲದ ನೇರ ವಹಿವಾಟುದಾರರಿಗೆ ಕ್ರಮವಾಗಿ ನಾಲ್ಕು ವಿಭಾಗಗಳಲ್ಲಿ ಸಾಮಾಜಿಕ ಕೆಲಸಗಳಿಗೆ ಬೆಂಬಲ ಮತ್ತು ಉತ್ತೇಜನವನ್ನು ನೀಡುತ್ತಿದೆ. ಆ ಮೂಲಕ ಅಂತರ್ಜಾಲದ ತನ್ನ ಗ್ರಾಹಕರು ತಾವು ಕೊಂಡುಕೊಂಡ ಯಾವುದೇ ಉತ್ಪನ್ನದ ಶೇಕಡಾ 5ರಷ್ಟನ್ನು, ತಮ್ಮ ಆಯ್ಕೆಯ MARCsನ ದತ್ತಿನಿಧಿಗೆ ಕೊಟ್ಟುಬಿಡುವಲ್ಲಿ ಅದರ ಪಾತ್ರ ತುಂಬಾ ಪ್ರಮುಖವಾದುದು. ಅಂತರ್ಜಾಲದ ಮೂಲಕ ನಡೆಯುವ ಈ ವಹಿವಾಟುವಿನ ಮುಖ್ಯ ಗುರಿಯೆಂದರೆ ದಿನನಿತ್ಯ ಅಂತರ್ಜಾಲಕ್ಕೆ ಭೇಟಿ ಕೊಡುವ ಆನ್ ಲೈನ್ ಗ್ರಾಹಕರು ತಮ್ಮ ನಿತ್ಯದ ಕೊಂಡುಕೊಳ್ಳುವ ಪ್ರಕ್ರಿಯೆಯ ಮೂಲಕ ಮಾಡುವ ಕೆಲಸದಲ್ಲಿ ಒಂದಷ್ಟು ಬದಲಾವಣೆ ಮತ್ತು ಪ್ರಪಂಚಕ್ಕೆ ತಮ್ಮ ಈ ಅಳಿಲು ಸೇವೆಯ ಪರಿಚಯ ಮಾಡಿಕೊಡುವ ನಿಟ್ಟಿನಲ್ಲಿ ಈ ಸಂಸ್ಥೆ ಪ್ರೋತ್ಸಾಹ ನೀಡುತ್ತಿದೆ. ಜೊತೆಗೆ, ಪ್ರತಿ ಮಾರಾಟದ ಜೊತೆಗೆ ಕೆಳರೇಖೆಯ ಬೆಲೆಯ ಎರಡರಷ್ಟನ್ನು ತನ್ನ ಗ್ರಾಹಕರಿಗೆ ಕೊಡುವ ವಾಗ್ದಾನವನ್ನು ಅದು ನಿರ್ವಹಿಸುತ್ತಿದೆ.
ಇಷ್ಟರ ನಡುವೆಯೂ, ನಿಜವಾದ ಸಮಾಜ ಸೇವಕರೆಂದರೆ ಅಥವಾ ಸಮಾಜೋದ್ಯಮಿಗಳೆಂದರೆ ಯಾರು ಎನ್ನುವ ಬಗ್ಗೆ ಆಗಾಗ್ಗೆ ಚರ್ಚೆಗಳಾಗುತ್ತಲೇ ಇವೆ. ಕೆಲವರ ನಿರ್ದಿಷ್ಟ ವ್ಯಾಖ್ಯೆಯ ಪ್ರಕಾರ, ಸಮಾಜೋದ್ಯಮವೆಂದರೆ, ಯಾವುದೇ ಸಮಾಜಸೇವಾ ಸಂಸ್ಥೆಯೊಂದರ ನಿರ್ಮಾತೃಗಳು ತಮಗೆ ನಿರ್ದಿಷ್ಟ ಕಾಲಕ್ಕೆ ದೊರಕುವ ಆದಾಯವನ್ನು ಅವಲಂಬಿಸಿರುತ್ತಾರೆ. ಅಂದರೆ, ಈ ಆದಾಯವು ಅವರಿಗೆ ಅವರ ಹಣ ಕೊಟ್ಟು ಕೊಂಡುಕೊಳ್ಳುವ ಗ್ರಾಹಕರಿಂದ ನೇರವಾಗಿ ಸಿಗುವಂಥದಾಗಿರುತ್ತದೆ ಇನ್ನೂ ಕೆಲವರ ಪ್ರಕಾರ, ಸಾಮಾಜಿಕ ಸೇವೆಗಳ ಬಗ್ಗೆ, ಸಮಾಜೋದ್ಯಮದ ಬಗ್ಗೆ ಬೇರೆಯದೇ ಆದ ವಿಚಾರಗಳಿವೆ. ಅವರ ಪ್ರಕಾರ ಅದೊಂದು ನಾಗರೀಕ ಸೇವೆಗಳಿಗಾಗಿ ಸಂಸ್ಥೆಗಳು ಪಡೆದುಕೊಳ್ಳುವ ಗುತ್ತಿಗೆ ಕೆಲಸ. ಮತ್ತೆ ಕೆಲವರಿಗೆ ಅನುದಾನ, ದತ್ತಿ, ದಾನ-ಧರ್ಮ ಇತ್ಯಾದಿ ಆಗಿದೆ. ಈ ಎಲ್ಲ ಗೊಂದಲಭರಿತ ವಿಚಾರಗಳಿಗೆ ಸಧ್ಯದಲ್ಲೇ ಉತ್ತರ ಸಿಗುವುದೆಂಬ ಯಾವ ಆಶಾಭಾವವೂ ಇಲ್ಲ. ಉದಾಹರಣೆಗೆ, ಪೀಟರ್ ಡ್ರಕರ್ ಒಂದೆಡೆ ಉಲ್ಲೇಖಿಸುವ ಹಾಗೆ ಒಂದು ಒಳ್ಳೆಯ ವಿಶ್ವವಿದ್ಯಾಲಯವನ್ನು ಸ್ಥಾಪಿಸುವುದಕ್ಕಿಂತ ಹೆಚ್ಚಿನ ಸಮಾಜೋದ್ಯಮದ ಕೆಲಸ ಮತ್ತೊಂದಿರಲಾರದು. ಇಷ್ಟಾದರೂ, ಹಲವಾರು ಮುಂದುವರೆದ ದೇಶಗಳಲ್ಲಿ, ವಿಶ್ವವಿದ್ಯಾಲಯಗಳನ್ನು ಸ್ಥಾಪಿಸಲು ಸರಕಾರವೇ ಹಣ ಬಿಡುಗಡೆ ಮಾಡಬೇಕಾದಂಥ ಸಂದರ್ಭಗಳೂ ಇವೆ.
ಸ್ಕಾಲ್ ಫೌಂಡೆಶನ್, ಒಮಿಡಿಯರ್ ನೆಟ್ವರ್ಕ್, ಸಮಾಜೋದ್ಯಮಕ್ಕಾಗಿಯೇ ಮೀಸಲಾಗಿರುವ ಶ್ವಾಬ್ ಫೌಂಡೆಶನ್, ಕೆನಡಿಯನ್ ಸೋಶಿಯಲ್ ಎಂಟರ್ಪ್ರ್ಯುನರ್ ಶಿಪ್ ಫೌಂಡೆಶನ್ ನ ನ್ಯೂ ಪ್ರಾಫಿಟ್ Inc, ಮತ್ತು ಎಕೊಯಿಂಗ್ ಗ್ರೀನ್ ಮೊದಲಾದ ಹಲವಾರು Ashoka: Innovators for the Publicಸಮಾಜ ಸಂಸ್ಥೆಗಳು ಸಕ್ರಿಯವಾಗಿದ್ದು, ಪ್ರಪಂಚದಾದ್ಯಂತ ತೆರೆಮರೆಯಲ್ಲಿ ಎಂಬಂತೆ ಸದ್ದಿಲ್ಲದೇ ಸಮಾಜಸೇವೆ ಮಾಡುವವರನ್ನು ಬೆಂಬಲಿಸುತ್ತಿವೆ ಮತ್ತು ಪ್ರೋತ್ಸಾಹಿಸುತ್ತಿವೆ. ಅಶೋಕಾ'ಸ್ ಚೇಂಜ್ ಮೇಕರ್ಸ್ ನ 'ಸಾಮಾಜಿಕ ಪರಿಹಾರಗಳ ಮುಕ್ತ ಒದಗುವಿಕೆ' ಎಂಬ ಉದ್ಯಮಶೀಲತಾ ತತ್ವಗಳನ್ನಾಧರಿಸಿದ ಯೋಜನೆಯೊಂದು, ಅಂತರ್ಜಾಲವನ್ನೇ ತನ್ನ ವೇದಿಕೆಯನ್ನಾಗಿಸಿಕೊಂಡಿದೆ. ಆ ಮೂಲಕ ತನ್ನ ಬದಲಾವಣೆಯ ವಕ್ತಾರರೆಲ್ಲ ಸ್ಪರ್ಧಾತ್ಮಕವಾಗಿ ಒಂದುಗೂಡಿ, ಪ್ರಸ್ತುತ ಜ್ವಲಂತ ಸಮಸ್ಯೆಗಳನ್ನು ಲಕ್ಷ್ಯದಲ್ಲಿಟ್ಟುಕೊಂಡು ಸಮುದಾಯಗಳೆಲ್ಲ ಕೆಲಸಮಾಡುವಂತೆ ಪ್ರೇರೇಪಿಸುತ್ತಿದೆ.
ಉತ್ತರ ಅಮೇರಿಕಾದ ಕೆಲ ಸಂಸ್ಥೆಗಳು ಈ ವಿಷಯವಾಗಿ ಬೆರಳೆಣಿಕೆಯ ಕೆಲವೇ ಕೆಲವು ಭಿನ್ನ ಜನನಾಯಕರುಗಳ ಅಭಿಪ್ರಾಯಕ್ಕೆ ಮನ್ನಣೆ ನೀಡಿವೆ ಮತ್ತು ಈ ವಿಷಯದಲ್ಲಿ ತುಂಬಾ ಕಟ್ಟುನಿಟ್ಟಾದ ನಿಲುವನ್ನು ಹೊಂದಿವೆ. ಅದೇ, ಏಶಿಯ ಅಥವಾ ಯುರೋಪುಗಳು ಸಮಾಜೋದ್ಯಮದಲ್ಲಿ ನಿರ್ಮಿತಗೊಂಡ ತಂಡಗಳಾಗಲಿ, ವ್ಯಕ್ತಿಜಾಲಗಳಾಗಲಿ, ಅಥವಾ ಬದಲಾವಣೆ ತರಬೇಕೆಂದೇ ಪಣ ತೊಟ್ಟಿರುವ ಚಳುವಳಿಗಳಾಗಲಿ, ಹೇಗೆ ಅವು ಕೆಲಸ ಮಾಡಬಲ್ಲವು ಎಂಬುವುದರ ಕಡೆಗೆ ಹೆಚ್ಚು ಪ್ರಾಧಾನ್ಯತೆಯನ್ನು ನೀಡಿವೆ. ಈಬೇಸ್ ನ ಮೊದಲ ಕಾರ್ಯಾಧ್ಯಕ್ಷ ಜೆಫ್ಫ್ ಸ್ಕಾಲ್ ನಿಂದ ಆರಂಭಗೊಂಡ ಸ್ಕಾಲ್ ಫೌಂಡೆಶನ್ ತನ್ನದೇ ಆದ ಕೆಲವು ನಿಯಮಗಳನ್ನು ಅನುಸರಿಸುತ್ತದೆ. ಆ ಪ್ರಕಾರ, ಕಾರ್ಯಕ್ಷಮತೆಯನ್ನು ಹೆಚ್ಚಿಸುವುದಕ್ಕಾಗಿ ಖ್ಯಾತ 'ಮೆಜನಿನ್ ಲೆವೆಲ್'(ಅಂತಸ್ತು ಅಂತಸ್ತುಗಳ ನಡುವಿನ ಅಂತರವನ್ನು ಕಡಿಮೆಗೊಳಿಸುವುದು) ಅದು ಅನುಸರಿಸುವ ತಂತ್ರವಾಗಿದೆ. ಅದರಂತೆ, ಸಮಾಜದಲ್ಲಿ ಅದಾಗಲೇ ಕಾರ್ಯಕ್ಷಮತೆಯ ಒಂದು ಒಳ್ಳೆಯ ಹಂತ ತಲುಪಿರುವ ಸಾಮಾಜಿಕ ಸಂಸ್ಥೆಗಳನ್ನು ಗುರುತಿಸಿ, ಅವನ್ನು ಸ್ಕಾಲ್ ಫೌಂಡೆಶನ್ನಿನ ವಾರ್ಷಿಕ ಜಾಗತಿಕ ಮೇಳದ ಚರ್ಚಾ ವೇದಿಕೆಗೆ ಮತ್ತು 'ಸೋಶಿಯಲ್ ಎಡ್ಜ್' ಎಂದು ಕರೆಯಲಾಗುವ ಫೌಂಡೆಶನ್ನಿನ ಅಂತರ್ಜಾಲದ ಸಮುದಾಯದಕ್ಕೆ ಪರಿಚಯಿಸಿಕೊಡುತ್ತದೆ. ಅಲ್ಲಿ, ಈ ಸಂಸ್ಥೆಗಳ ಕಾರ್ಯಗಳನ್ನು ಗುರುತಿಸಿ, ಅವು ಮತ್ತೆ ಸನ್ಡಾನ್ಸ್ ಇನ್ಸ್ಟಿಟ್ಯುಟ್, ಫ್ರಂಟ್ಲೈನ್ ವರ್ಲ್ಡ್, ನ್ಯೂಸ್ ಅವರ್, ಮತ್ತು ಇತರ ಚಿತ್ರ ಮತ್ತು ಶ್ರವಣ ಮಾಧ್ಯಮಗಳ ಸಹಭಾಗಿತ್ವದಲ್ಲಿ ಕೆಲಸ ಮಾಡಲು ಅವಕಾಶ ಕಲ್ಪಿಸಿ ಕೊಡುತ್ತದೆ. ಇಷ್ಟಲ್ಲದೆ, ಸ್ಕಾಲ್ ಫೌಂಡೆಶನ್, ಆಕ್ಸಫಾರ್ಡ್ ವಿಶ್ವವಿದ್ಯಾಲಯದ ಬ್ಯುಸಿನೆಸ್ ಶಾಲೆಯನ್ನು ಕೇಂದ್ರವಾಗಿಟ್ಟುಕೊಂಡು ತನ್ನ ಇತರ ಯೋಜನೆಗಳಾದ 'ಸ್ಕಾಲ್ ಸೆಂಟರ್ ಫಾರ್ ಸೋಶಿಯಲ್ ಎಂಟರ್ ಪ್ರ್ಯುನರ್ಶಿಪ್' ಮೂಲಕ ಸಮಾಜೋದ್ಯಮವನ್ನು ಬೆಂಬಲಿಸುತ್ತದೆ.
ಯುವ ಸಮಾಜೋದ್ಯಮ ವಂತೂ ಅತಿ ಹೆಚ್ಚಿನ ಗತಿಯಲ್ಲಿ ಜನಪ್ರಿಯತೆ ಪಡೆದುಕೊಳ್ಳುತ್ತಿದ್ದು, ಯುವವಾಣಿಯು ಹೆಚ್ಚು ಹೆಚ್ಚಾಗಿ ಸಾಮಾಜಿಕ ಸಮಸ್ಯೆಗಳಿಗೆ ಸ್ಪಂದಿಸಿ, ಆ ನಿಟ್ಟಿನಲ್ಲಿ ಕಾರ್ಯೋನ್ಮುಖರಾಗುವಂತೆ ಪ್ರೇರೇಪಣೆ ನೀಡುತ್ತಿದೆ. ಯುವ ಸಂಘಸಂಸ್ಥೆಗಳು ಮತ್ತು ಕೆಲ ಕಾರ್ಯಕ್ರಮಗಳು ಯುವ ಜನತೆ ಪಾಲ್ಗೊಳ್ಳುವ ಇಂಥ ಸಾಮಾಜಿಕ ಕಾಳಜಿಯ ಕೆಲಸಗಳಿಗೆ, ಪ್ರಯತ್ನಗಳಿಗೆ ಅತ್ಯಾಕರ್ಷಕ ಮತ್ತು ವಿಭಿನ್ನ ರೀತಿಯ ಪ್ರೋತ್ಸಾಹಕರ ಧನಸಹಾಯವನ್ನೂ ಒದಗಿಸುತ್ತ ಬೆಂಬಲ ನೀಡುತ್ತಿವೆ. 'ಯಂಗ್ ಸೋಶಿಯಲ್ ಪಯೋನಿಯರ್ಸ್' ಎಂಬ ಒಂದು ಕಾರ್ಯಕ್ರಮವನ್ನು ಇಲ್ಲಿ ಉದಾಹರಿಸಬಹುದಾಗಿದೆ. ಈ ಸಂಸ್ಥೆಯು ಆಸ್ಟ್ರೇಲಿಯಾದ ಯುವ ನಾಯಕರುಗಳ ವಾಗ್ದಾನ ಮತ್ತು ಅಧಿಕಾರಗಳಲ್ಲಿ ಭರವಸೆಯನ್ನು ಕಾಣುತ್ತಿದೆ. ಯುವ ಆಸ್ಟ್ರೇಲಿಯನ್ನರು ರೂಪಿಸಿ, ಕಟ್ಟಿಕೊಂಡಿರುವ 'ದಿ ಫೌಂಡೆಶನ್ ಫಾರ್ ಯಂಗ್ ಆಸ್ಟ್ರೆಲಿಯನ್ಸ್' ಎಂಬ ಕಾರ್ಯಕ್ರಮವು ಯುವಜನತೆಯು ಧನಾತ್ಮಕವಾಗಿ ಯೋಚಿಸುವಂತೆ, ಆ ನಿಟ್ಟಿನಲ್ಲಿಯೇ ಕೆಲಸ ಮಾಡುವಂತೆ, ಅವರ ವಿಚಾರಗಳನ್ನು ಬೆಂಬಲಿಸುವ, ಬಲಗೊಳಿಸುವ ಹಾಗೂ ಪ್ರಾಮಾಣಿಕವಾಗಿ ಅದೆಲ್ಲವನ್ನೂ ಆಚರಿಸುವ ರೀತಿಯಲ್ಲಿ ಅವರಿಗೆ ಉತ್ತೇಜನ ಕೊಡುತ್ತದೆ. ತಮ್ಮದೇ ಸಮುದಾಯದಲ್ಲಿ ಒಂದು ಧನಾತ್ಮಕ ಬದಲಾವಣೆಯನ್ನು ತಂದುಕೊಳ್ಳಲು ಅವರಿಗೆ ಇದು ತುಂಬಾ ಸಹಾಯ ಮಾಡುತ್ತದೆ. ಫೇಸ್ ಇಂಟರ್ ನ್ಯಾಷನಲ್ ಸಂಸ್ಥೆಯ  ಕುರಿತು ಹೇಳುವುದಾದರೆ ಅದು ಮುಖ್ಯವಾಗಿ ಶಾಲಾ ಕಾಲೇಜುಗಳ ವಿದ್ಯಾರ್ಥಿಗಳನ್ನು ಗಮನದಲ್ಲಿಟ್ಟುಕೊಂಡು ತನ್ನ ಯೋಜನೆಗಳನ್ನು ರೂಪಿಸಿಕೊಂಡಿದೆ. ಆ ಪ್ರಕಾರ, ಈ ಸಂಸ್ಥೆಯು ಸಮಾಜೋದ್ಯಮದ ಪ್ರಮುಖ ಆಶಯಗಳನ್ನು ಪ್ರಾಥಮಿಕ, ಪ್ರೌಢ ಹಾಗೂ ಪದವಿ ತರಗತಿಗಳ ವಿದ್ಯಾರ್ಥಿಗಳಿಗೆ ತಿಳಿಸಿಕೊಡುವ ಕೆಲಸ ಮಾಡುತ್ತಿದ್ದು, ಅವರಿಗೆ ಬಡ್ಡಿರಹಿತ ಸಾಲ, ದತ್ತಿಗಳು, ಮತ್ತು ಧನಸಹಾಯವನ್ನು ಒದಗಿಸುತ್ತದೆ. ಅವರ ವಿದ್ಯಾಭ್ಯಾಸಕ್ಕೂ ಮಾರ್ಗದರ್ಶನ ನೀಡುವ ಕೆಲಸವನ್ನೂ ಅದು ಮಾಡುತ್ತದೆ. ಅಂತರ್ಜಾಲದ ಸಹಾಯವನ್ನು ಪಡೆಯುವ ಮೂಲಕ, ಅವರು ಮಾಧ್ಯಮಿಕ, ಪ್ರೌಢ ಮತ್ತು ಪದವಿ ವಿದ್ಯಾರ್ಥಿಗಳಿಗೆ ಕೂಡ ಸಮಾಜೋದ್ಯಮದ ಕುರಿತಾಗಿ, ಶಾಲಾ ಅವಧಿಯ ನಂತರ ತರಬೇತಿ ಕೊಡುತ್ತಾರೆ. 'ದಿ ಮಾರ್ಕ್ಸ್ ಮೂವ್ಮೆಂಟ್ ಬ್ಯುಸಿನೆಸ್ ಮಾಡೆಲ್' ಕೂಡ ಹೆಚ್ಚೂ ಕಡಿಮೆ ಇಂಥದ್ದೇ ಕಾರ್ಯಕ್ರಮವನ್ನು ಹೋಲುವ, ಅದಕ್ಕೆ ಅನುಗುಣವಾದ 'ಪೇಯಿಂಗ್ ಇಟ್ ಫಾರ್ವರ್ಡ್' ಎನ್ನುವ ಕಾರ್ಯಕ್ರಮವೊಂದನ್ನು ಆಯೋಜಿಸಿಕೊಂಡಿದ್ದು, ಸಮಾಜದ ಮೂಲಭೂತ ಆದ್ಯತೆಗಳು ಮತ್ತು ಸಮಾಜೋದ್ಯಮದ ಜವಾಬ್ದಾರಿಗಳ ಬಗ್ಗೆ ಇವತ್ತಿನ ಯುವ ಜನತೆಗೆ ಅರಿವು ಮೂಡಿಸುವ ಹಾಗೂ ಆ ಮೂಲಕ ಅವರು ಭವಿತವ್ಯದ ದಿಟ್ಟ ನಾಯಕರುಗಳಾಗುವಲ್ಲಿ ಶ್ರಮಿಸುತ್ತಿದೆ.
ಮೇ 2010ರಲ್ಲಿ ಇಸ್ತಾನ್ಬುಲ್ ಬಿಲ್ಗಿ ವಿಶ್ವವಿದ್ಯಾಲಯವು ಕೂಡ 'ಬಿಲ್ಗಿ ಯಂಗ್ ಸೋಶಿಯಲ್ ಎಂಟರ್ ಪ್ರ್ಯುನರ್ ಅವಾರ್ಡ್ಸ್ ' ಎಂಬ ಯೋಜನೆಯ ಮೂಲಕ ಟರ್ಕಿಯ ಯುವ ಸಮಾಜೋದ್ಯಮಿಗಳಿಗೆ ಈ ವಿಷಯವಾಗಿ ಅಗತ್ಯ ತರಬೇತಿ, ಶಿಕ್ಷಣ, ಮತ್ತು ಆರ್ಥಿಕ ಬೆಂಬಲವನ್ನು ಕೊಡುವ ಮೂಲಕ ತುಂಬಾ ಒಳ್ಳೆಯ ಕೆಲಸ ಮಾಡುತ್ತಿದೆ. ಅಂತರರಾಷ್ಟ್ರೀಯ ಯುವ ಸಮಾಜ ಸೇವಾ ಸಂಸ್ಥೆಯಾಗಿರುವ ಸಿಲ್ವನ್/ಲಾರಿಯೇಟ್ ಫೌಂಡೆಶನ್ ಮತ್ತು TEGV ಮೂಲಕ ವಿಸ್ತೃತ ಉದ್ಯಮ ಕೌಶಲವನ್ನು ಉಪಯೋಗಿಸಿಕೊಂಡು, ಇಸ್ತಾನ್ಬುಲ್ ಬಿಲ್ಗಿ ವಿಶ್ವವಿದ್ಯಾಲಯವು ತಂತಮ್ಮ ಸಮುದಾಯಗಳಲ್ಲಿ ಜನಜಾಗೃತಿ ಮೂಡಿಸುವ ಹುಮ್ಮಸ್ಸಿರುವ, ಸಮಾಜದಲ್ಲಿ ಹೊಸ ಬದಲಾವಣೆಯ ಅಲೆ ಮೂಡಿಸಲು ತಯಾರಿರುವ ನಾಗರಿಕರನ್ನೆಲ್ಲ ಒಗ್ಗೂಡಿಸಿಕೊಂಡು ಒಂದು ಸದೃಢ ಸಮಾಜವನ್ನು ನಿರ್ಮಿಸಲು ಅಣಿಯಾಗುವ ಯಾವುದೇ ಕೆಲಸಕ್ಕೆ ಬೆಂಬಲ ನೀಡುತ್ತದೆ. ಅರ್ಜಿ ನೀಡಲು ನೀವು ಸಂಪರ್ಕಿಸಬೇಕಾದ ಕೊಂಡಿ, www.bilgiggo.com
ಟರ್ಕಿಯಲ್ಲೇ ಇರುವ ಮತ್ತೊಂದು ಪ್ರಮುಖ ಸಮಾಜಸೇವಾ ಸಂಸ್ಥೆಯೆಂದರೆ SOLGA   (The Academy of Young Social Entrepreneurs). SOLGA ಪಯೋನಿಯರ್ಸ್ ಎಂದು ಕರೆಯಲಾಗುವ ಈ ಸಂಸ್ಥೆಯು ಯುವ ಸಮಾಜ ಸೇವಾಕಾಂಕ್ಷಿಗಳಿಗೆ ಉನ್ನತ ಗುಣಮಟ್ಟದ ಶಿಕ್ಷಣವನ್ನು, ಅಭ್ಯುದಯದ ಆಕಾಂಕ್ಷಿಗಳಿಗೆ ಬೆಂಬಲವನ್ನು, ತಮ್ಮ ಹೊಸ ವಹಿವಾಟು ಅಥವಾ ಉದ್ಯಮವನ್ನು ಪ್ರಾರಂಭಿಸುವವರಿಗೆ ಅಗತ್ಯ ಸಹಾಯವನ್ನು ಒದಗಿಸುತ್ತದೆ.
ಫಾಸ್ಟ್ ಕಂಪನಿ ಮ್ಯಾಗಜೈನ್ ಪತ್ರಿಕೆಯು ವರ್ಷಕ್ಕೊಮ್ಮೆ 25 ಅತ್ಯುತ್ತಮ ಸಮಾಜೋದ್ಯಮಿಗಳು ಎನ್ನುವ ಸರ್ವೆ ನಡೆಸಿ ಅದನ್ನು ಪ್ರಕಟಿಸುತ್ತದೆ. ಅದರ ಅಧ್ಯಯನದ ಪ್ರಕಾರ, ಸಂಸ್ಥಾತ್ಮಕ ಶಿಸ್ತುಗಳನ್ನು ಅಳವಡಿಸಿಕೊಂಡು ಸಮಾಜದ ಸಮಸ್ಯೆಗಳನ್ನು ಕಿತ್ತೊಗೆಯುವಲ್ಲಿ ಶ್ರಮಿಸುವ ಸಂಸ್ಥೆಗಳು ಈ ಸರ್ವೆಯಲ್ಲಿ ಸ್ಥಾನ ಪಡೆಯುತ್ತವೆ. 2009ರಲ್ಲಿ ಬ್ಯುಸಿನೆಸ್ ವೀಕ್ ಕೆಲ ಅಂಶಗಳನ್ನು ಅನುಸರಿಸಿ, ಅಮೇರಿಕಾದ ಇಪ್ಪತೈದು ಅತ್ಯುತ್ತಮ ಸಮಾಜೋದ್ಯಮಿಗಳ ಪಟ್ಟಿಯನ್ನು ಪ್ರಕಟಿಸುತ್ತಾ, 'ವ್ಯಾಪಾರೀ ನೀತಿಗಳನ್ನು ಅಳವಡಿಸಿಕೊಂಡು ಸಾಮಾಜಿಕ ಸಮಸ್ಯೆಗಳನ್ನು ನಿವಾರಿಸುವ ಸಾಧನೆ ಮಾಡಿದ್ದಕಾಗಿ ಕೊಡಮಾಡಿದ ಪ್ರಶಸ್ತಿಗಳು' ಎಂದು ಹೇಳಿಕೊಂಡಿದೆ.
==ಇವನ್ನೂ ಗಮನಿಸಿ == ]] ]]
==ಹೆಚ್ಚಿನ ಓದಿಗಾಗಿ ==
ಬಾಹ್ಯ ಕೊಂಡಿಗಳು
ವರ್ಗ:ಸಾಮಾಜಿಕ ಅರ್ಥಶಾಸ್ತ್ರ ವರ್ಗ:ಸಮಾಜೋದ್ಯಮ ವರ್ಗ:ಸಾಮಾಜಿಕ ಉದ್ಯಮಶೀಲತೆ
ದ್ರೋಣ
ಮಹಾಭಾರತದಲ್ಲಿ ದ್ರೋಣ (ಸಂಸ್ಕೃತ: द्रोण) ಅಥವಾ ದ್ರೋಣಾಚಾರ್ಯ (ಸಂಸ್ಕೃತ: द्रोणाचार्य) ಒಂದು ಪ್ರಮುಖ ಪಾತ್ರ. ದ್ರೋಣರ ಜನನ ಮಡಕೆಯಲ್ಲಾದ ಕಾರಣ ಅವರಿಗೆ ಕುಂಬೋದ್ಭವ ಎಂದೂ ಹೆಸರಿದೆ.
ಉಲ್ಲೇಖ
ವರ್ಗ:ಮಹಾಭಾರತದ ಪಾತ್ರಗಳು
ವೈಜನಾಥ್ ಬಿರಾದಾರ್
ಕನ್ನಡ ಚಿತ್ರನಟ. ಹಾಸ್ಯ ಪಾತ್ರಗಳಲ್ಲಿ ಮಿಂಚಿದ್ದಾರೆ. 'ಓ ಮಲ್ಲಿಗೆ', 'ಅಕ್ಕ', 'ಹುಲಿಯಾ', 'ಮಠ', 'ಲವ್ ಟ್ರೈನಿಂಗ್ ಸ್ಕೂಲ್' ಸೇರಿದಂತೆ 360ಕ್ಕೂ ಹೆಚ್ಚು ಸಿನಿಮಾಗಳಲ್ಲಿ ನಟಿಸಿದ್ದಾರೆ. ನಾಲ್ಕು ಲಂಬಾಣಿ, ತುಳು ಹಾಗೂ ಹಿಂದಿಯ 'ಹ್ಯಾಂಗ್ ಟು ಡೆತ್' ಸಿನಿಮಾದಲ್ಲೂ ನಟಿಸಿದ್ದಾರೆ. ಬೋಳು ಮುಂದಲೆ, ಹಿಂಬದಿಯಲ್ಲಿ ಕೆದರಿದ ಕೂದಲು, ಬಡಕಲು ದೇಹ, ಕೀರಲು ದನಿ - ಇದು ಬಿರಾದಾರರ ಮೇಲ್ನೋಟದ ಚಹರೆ
ಜನನ
ವೈಜನಾಥ ಬಿರಾದಾರ ಅವರು ಬೀದರ್ ಜಿಲ್ಲೆಯ ಭಾಲ್ಕಿ ತಾಲ್ಲೂಕಿನ ತೇಂಪುರದಲ್ಲಿ ಬಸಪ್ಪ ಮತ್ತು ನಾಗಮ್ಮ ಎಂಬ ದಂಪತಿಗಳ ಮಗನಾಗಿ ಜನಿಸಿದರು.
ವಿದ್ಯಾಭ್ಯಾಸ
ನಾಲ್ಕನೇ ತರಗತಿಯಲ್ಲಿ ಓದುತ್ತಿದ್ದಾಗ ತಂದೆ ತೀರಿಕೊಂಡದ್ದರಿಂದ ಶಾಲೆ ಬಿಟ್ಟರು.
ಬಣ್ಣದ ಬದುಕು
ನಂತರ ನಾಟಕದ ಗೀಳು ಹಚ್ಚಿಕೊಂಡರು.
ಸಿನಿಮಾದಲ್ಲಿ
ಎಂ.ಎಸ್. ಸತ್ಯು ನಿರ್ದೇಶನದ 'ಬರ' ಚಿತ್ರದಲ್ಲಿ ಅನಂತನಾಗ್ ಅವರ ಸಹಾಯದಿಂದ ಸಣ್ಣ ಪಾತ್ರವೊಂದನ್ನು ಗಿಟ್ಟಿಸಿಕೊಂಡರು. ಅನಂತನಾಗ್ ಅವರ ಸಲಹೆಯಂತೆ ಬೆಂಗಳೂರಿಗೆ ಬಂದರು. 'ಓ ಮಲ್ಲಿಗೆ', 'ಅಕ್ಕ', 'ಹುಲಿಯಾ', 'ಮಠ', 'ಲವ್ ಟ್ರೈನಿಂಗ್ ಸ್ಕೂಲ್' ಸೇರಿದಂತೆ 360ಕ್ಕೂ ಹೆಚ್ಚು ಸಿನಿಮಾಗಳಲ್ಲಿ ನಟಿಸಿದ್ದಾರೆ. ನಾಲ್ಕು ಲಂಬಾಣಿ, ತುಳು ಹಾಗೂ ಹಿಂದಿಯ 'ಹ್ಯಾಂಗ್ ಟು ಡೆತ್' ಸಿನಿಮಾದಲ್ಲೂ ನಟಿಸಿದ್ದಾರೆ. ಕುಡುಕ, ಭಿಕ್ಷುಕ ಹೀಗೆ ಸಣ್ಣಪುಟ್ಟ ಪಾತ್ರಗಳಿಗೆ ಸೀಮಿತವಾಗಿದ್ದ ಬಿರಾದಾರ್ ಅವರಿಗೆ ಅಂತಾರಾಷ್ಟ್ರೀಯ ಖ್ಯಾತಿ ತಂದುಕೊಟ್ಟದ್ದು ಗಿರೀಶ್ ಕಾಸರವಳ್ಳಿಯವರ 'ಕನಸೆಂಬೋ ಕುದುರೆಯನೇರಿ' ಸಿನಿಮಾ. ಈ ಸಿನಿಮಾ ಸ್ಪೇನ್‍ನ ಮ್ಯಾಡ್ರಿಡ್‍ನಲ್ಲಿ ನಡೆದ ಚಲನಚಿತ್ರೋತ್ಸವದಲ್ಲಿ ಬಿರಾದಾರ್ ಅವರಿಗೆ ಅತ್ಯುತ್ತಮ ನಟ ಪ್ರಶಸ್ತಿಯನ್ನು ತಂದುಕೊಟ್ಟಿತು.
ಪ್ರಶಸ್ತಿ ಗೌರವ
ಸ್ಪೇನ್‍ನ ಮ್ಯಾಡ್ರಿಡ್‌ನಲ್ಲಿ ನಡೆದ ೨೦೧೧ರ ಸಾಲಿನ “ಇಮ್ಯಾಜಿನ್ ಇಂಡಿಯಾ” ಚಲನಚಿತ್ರೋತ್ಸವದಲ್ಲಿ 'ಕನಸೆಂಬೋ ಕುದುರೆಯನೇರಿ' ಚಿತ್ರದಲ್ಲಿನ ಅಭಿನಯಕ್ಕಾಗಿ ಅತ್ಯುತ್ತಮ ನಟ ಪ್ರಶಸ್ತಿಗೆ ಪಾತ್ರರಾಗಿದ್ದಾರೆ. ಬಿರಾದಾರ್ ಅವರಿಗೆ 2014ನೇ ಸಾಲಿನ ರಾಜ್ಯೋತ್ಸವ ಪ್ರಶಸ್ತಿ ನೀಡಿ ಗೌರವಿಸಲಾಗಿದೆ.
ಆಕರ
ವರ್ಗ:ಚಲನಚಿತ್ರ ನಟರು
ಕೆ ಎಸ್ ಅಶ್ವಥ್
ಕನ್ನಡ ಚಿತ್ರರಂಗದಲ್ಲಿ ಚಾಮಯ್ಯ ಮೇಷ್ಟ್ರು ಎಂದೇ ಖ್ಯಾತರಾದ ಕಲಾವಿದ ಕೆ.ಎಸ್ ಅಶ್ವಥ್ (ಕರಗದಹಳ್ಳಿ ಸುಬ್ಬರಾಯಪ್ಪ ಅಶ್ವಥ್-೧೯೨೫-೨೦೧೦) ಅವರು ಮೈಸೂರಿನಲ್ಲಿ ೨೫.೦೩.೧೯೨೫ರಲ್ಲಿ ಜನಿಸಿದರು.. ನಾಗರಹಾವು ಚಿತ್ರದ ಚಾಮಯ್ಯ ಮೇಷ್ಟ್ರ ಪಾತ್ರ ಅವರನ್ನು ಜನಮಾನಸದಲ್ಲಿ ಸದಾಕಾಲ ಇರುವಂತೆ ಮಾಡಿತು. ನಾಯಕನಾಗಿ ಚಿತ್ರರಂಗ ಪ್ರವೇಶ ಮಾಡಿದರೂ ಸಹ ಮುಂದೆ ಪ್ರಸಿದ್ದಿ ಪಡೆದದ್ದು ಮಾತ್ರ ಪೋಷಕ ನಟನಾಗಿ.
ವ್ಯಕ್ತಿ ಪರಿಚಯ
thumbnail|left
ಅಶ್ವತ್ಥ್ ವೈವಿಧ್ಯಮಯ ಪೋಷಕ ಪಾತ್ರಗಳಲ್ಲಿ ಅಭಿನಯಿಸಿದ್ದಾರೆ; ಆ ಪಾತ್ರಗಳಿಗೆ ಜೀವ ತುಂಬಿದ್ದಾರೆ. ಜನರಿಗೆ ಅಪ್ತವಾದುದು ತಂದೆಯ ಪಾತ್ರ; ಮನೆಯ ಹಿರಿಯಣ್ಣನ ಪಾತ್ರ, ‘ಗಾಳಿಗೋಪುರ’ ಚಿತ್ರದಿಂದ ಶಾಶ್ವತವಾಗಿ ಪ್ರಧಾನ ಪೋಷಕ ಪಾತ್ರಗಳಿಗೆ ಆಯ್ಕೆ. ‘ನಾಗರಹಾವು’ ಚಿತ್ರದ ಚಾಮಯ್ಯ ಮೇಸ್ಟ್ರು, ಮಕ್ಕಳಿಲ್ಲದ ಮೇಸ್ಟ್ರು. ತಾನು ಅತಿಯಾಗಿ ಪ್ರೀತಿಸುವ ತಂಟೆಕೋರ ವಿದ್ಯಾರ್ಥಿ. ಇವರಿಬ್ಬರ ನಡುವಣ ಮಾನವೀಯ ಸಂಬಂಧಗಳು, ಸಮಸ್ಯೆಗಳು, ದುರಂತದಲ್ಲಿ ಕೊನೆಗೊಳ್ಳುವ ಈ ಚಿತ್ರದಲ್ಲಿ ಮನಮಿಡಿಯುವಂತಹ ಅಭಿನಯ. ‘ಕಸ್ತೂರಿ ನಿವಾಸ’ದ ನಿಷ್ಠಾವಂತ ಸೇವಕ ರಾಮಯ್ಯ, ‘ಮಗ ಮೊಮ್ಮಗ’, ‘ತಂದೆ-ಮಕ್ಕಳು’ ಚಿತ್ರದಲ್ಲಿ ತಂದೆಯಾಗಿ ನೀಡಿರುವ ಮನ ಮುಟ್ಟುವ ಅಭಿನಯ. ‘ಸರ್ವಮಂಗಳ’ ಚಿತ್ರದಲ್ಲಿ ಕುರೂಪಿ ಸುಬ್ಬರಾಯನ ಪಾತ್ರ, ಅಶ್ವತ್ಥ್ ಅವರ ಅಪ್ರತಿಮ ಪ್ರತಿಭೆಯ, ಭಾವಪೂರ್ಣ ಅಭಿನಯಕ್ಕೆ ಇವು ಕೆಲವು ನಿದರ್ಶನಗಳು. ಕುಟುಂಬದ ಯಜಮಾನ, ಒಲವಿನ ಸೋದರ, ತಂದೆ ಮೊದಲಾದ ಸಜ್ಜನಿಕೆಯ ಪಾತ್ರಗಳ ಜೊತೆಗೆ ಹಾಸ್ಯ ಪಾತ್ರಗಳಲ್ಲೂ ಖಳನಾಯಕನ ಪಾತ್ರಗಳಲ್ಲೂ ಅವರು ಸಹಜವಾಗಿ ಅಭಿನಯಿಸಿದ್ದಾರೆ. ಪುಟ್ಟ ಪಾತ್ರಗಳಲ್ಲಿ ಚೊಕ್ಕ ಅಭಿನಯ ಇದು ಅವರ ಹಿರಿಮೆ. ಪ್ರಧಾನ ಪೋಷಕ ಚಿತ್ರಗಳಲ್ಲಿ ಅಶ್ವತ್ಥ-ಪಂಢರಿಬಾಯಿ ಜೋಡಿ ಅತ್ಯಂತ ಜನಪ್ರಿಯ.
‘ನಮ್ಮ ಮಕ್ಕಳು’, ‘ನಾಗರಹಾವು’, ‘ಮುತ್ತಿನಹಾರ’ ಚಿತ್ರಗಳ ಅಭಿನಯಕ್ಕಾಗಿ ‘ಶ್ರೇಷ್ಠ ಪೋಷಕ ನಟ’ರಾಗಿ ರಾಜ್ಯ ಪ್ರಶಸ್ತಿ ಪಡೆದಿದ್ದಾರೆ. ತಮ್ಮ ಅಭಿನಯ, ಗಾಯನದಿಂದ ಕನ್ನಡ ಚಲನಚಿತ್ರೋದ್ಯಮಕ್ಕೆ ಘನತೆ, ಸ್ಥಿರತೆ ತಂದ ಡಾ.ರಾಜಕುಮಾರ್ ಹೆಸರಿನಲ್ಲಿ ಸರಕಾರ ಚಲನಚಿತ್ರರಂಗಕ್ಕೆ ಅಮೋಘ ಸೇವೆ ಸಲ್ಲಿಸಿದವರಿಗೆ ೧೯೯೩-೯೪ನೇ ಸಾಲಿನಿಂದ ಪ್ರಶಸ್ತಿ ನೀಡುತ್ತಿದೆ. ಈ ಪ್ರಶಸ್ತಿಗೆ ಭಾಜನರಾದ ಪ್ರಪ್ರಥಮ ನಟ-ಕೆ.ಎಸ್. ಅಶ್ವತ್ಥ್. ೧೯೯೫ರಲ್ಲಿ ಅಶ್ವತ್ಥ್ ಚಿತ್ರರಂಗಕ್ಕೆ ವಿದಾಯ ಹೇಳಿದ್ದರು. ಅದು ಅವರ ಅಭಿಮಾನಿ ಪ್ರೇಕ್ಷಕರಿಗೆ ಅಘಾತವಾಗಿತ್ತು. ಆದರೆ ‘ಶಬ್ದವೇಧಿ’ ಚಿತ್ರದ ಮೂಲಕ ಅವರ ಪುನರಾಗಮನವನ್ನು ಜನರು ಸಂಭ್ರಮದಿಂದ ಸ್ವಾಗತಿಸಿದರು.
ತಂದೆಯಾಗಿ, ಸಹೋದರನಾಗಿ, ಪತಿಯಾಗಿ, ತಾತನಾಗಿ, ನಾರದನಾಗಿ, ಹಳ್ಳಿಗನಾಗಿ, ಪಟ್ಟಣಿಗನಾಗಿ, ಗುರುವಾಗಿ, ಅಧಿಕಾರಿಯಾಗಿ, ಸೇವಕನಾಗಿ, ಋಷಿಯಾಗಿ ಹೀಗೆ ವಿಭಿನ್ನ ನೆಲೆಗಳಲ್ಲಿ ಅವರು ಅವರ ಪಾತ್ರಗಳಿಗೆ ನೀಡಿದ ಬೆಲೆ ಅಸದೃಶವಾದದ್ದು. ಅವರನ್ನು ನಾವು ನೋಡಿದ ಇಷ್ಟಪಟ್ಟ ಒಂದೆರಡು ಪಾತ್ರಗಳ ನೆಲೆಯಲ್ಲಿ ಅವಲೋಕಿಸುವುದಕ್ಕಿಂತ ತಾವು ನಟಿಸಿದ ಪಾತ್ರಗಳಲ್ಲೆಲ್ಲ ಅವರು ತುಂಬಿದ ಸಹಜತೆಯ ಆಳದಲ್ಲಿ ಅವರಿಗೆ ಇದ್ದ ಸಾಮರ್ಥ್ಯ, ಜೀವಂತಿಕೆ, ನಿಷ್ಠೆ ಜೊತೆಗೆ ಇವೆಲ್ಲಕ್ಕೂ ಮಿಗಿಲಾಗಿ ತಮ್ಮನ್ನು ಸಾಮಾನ್ಯನಂತೆ ಕಂಡುಕೊಳ್ಳುವ ವಿಧೇಯತೆ, ಬದುಕಿನ ಜೊತೆ ಹೊಂದಿದ್ದ ಸಾಮೀಪ್ಯತೆ ಇತ್ಯಾದಿಗಳಿಂದ ಅವರನ್ನು ನೋಡುವುದು ಅತ್ಯಂತ ಮಹತ್ವದ್ದೆನಿಸುತ್ತದೆ.
ಉಲ್ಲೇಖಗಳು
ವರ್ಗ:ಕನ್ನಡ ಚಿತ್ರರಂಗದ ನಟರು
ಡಿ.ವಿ.ಗುಂಡಪ್ಪ
ಡಿ ವಿ ಜಿ(ಮಾರ್ಚ್ ೧೭, ೧೮೮೭ - ಅಕ್ಟೋಬರ್ ೭, ೧೯೭೫) ಎಂಬ ಹೆಸರಿನಿಂದ ಪ್ರಸಿದ್ಧರಾದ ಡಾ. ದೇವನಹಳ್ಳಿ ವೆಂಕಟರಮಣಯ್ಯ ಗುಂಡಪ್ಪನವರು ಕರ್ನಾಟಕದ ಪ್ರಸಿದ್ಧ ಸಾಹಿತಿ, ಪತ್ರಕರ್ತರು. ಹಲವು ಕ್ಷೇತ್ರಗಳಲ್ಲಿ ಸೇವೆ ಸಲ್ಲಿಸಿದ ಇವರು ಕನ್ನಡದ ಆಧುನಿಕ ಸರ್ವಜ್ಞ ಎಂದೇ ಪ್ರಸಿದ್ಧರಾದವರು.
ಬಾಲ್ಯ ಜೀವನ
ಡಿ.ವಿ.ಜಿ ಅವರು ೧೮೮೭, ಮಾರ್ಚ್ ೧೭ರಂದು ಕೋಲಾರ ಜಿಲ್ಲೆಯ ಮುಳಬಾಗಿಲು ತಾಲೂಕಿನ ದೇವನಹಳ್ಳಿಯಲ್ಲಿ ಜನಿಸಿದರು.
ವೃತ್ತಿ ಜೀವನ
ಪ್ರೌಢಶಾಲೆಯಲ್ಲಿ
ಸಾಹಿತ್ಯ ಕೃಷಿ
ದಿವಾನ್ ರಂಗಾಚಾರ್ಯ ಅವರ ಬಗ್ಗೆ ಇಂಗ್ಲಿಷಿನಲ್ಲಿ ಬರೆದ ಲೇಖನ ಡಿ.ವಿ.ಜಿ ಅವರ ಬದುಕಲ್ಲಿ ಹೊಸ ತಿರುವು ಪಡೆಯಿತು. ಮುಂದೆ ಪುಸ್ತಕ ರೂಪಕ್ಕೆ ತರಲು ಹಲವು ಮಾರ್ಪಾಡು ಮಾಡಿದರು. ಇದು ಪ್ರಕಟವಾಗುತ್ತಿದ್ದಂತೆ ಕೃತಿ ಪ್ರಕಟಣೆ ಮೂಲಕವೂ ಹಣ ಬರುವಂತಾಯಿತು.
ಗುಂಡಪ್ಪನವರ ಸಮಗ್ರ ಸಾಹಿತ್ಯ
ಸಾಹಿತ್ಯ ಮಾತ್ರವಲ್ಲದೆ ಚರಿತ್ರೆ, ರಾಜನೀತಿ, ತತ್ವಜ್ಞಾನ, ಪ್ರಜಾಪ್ರಭುತ್ವ, ಸಮಾಜ ವಿಜ್ಞಾನ, ಸಾರ್ವಜನಿಕ ಜೀವನ, ಮುಂತಾದ ಹಲವಾರು ವಿಷಯಗಳನ್ನು ಕುರಿತು ಅವರು 66 ಕನ್ನಡ ಕೃತಿಗಳನ್ನು ರಚಿಸಿರುವುದರ ಜೊತೆಗೆ, ಇಂಗ್ಲಿಷ್ – ಕನ್ನಡ ಭಾಷೆಗಳೆರಡರಲ್ಲಿಯೂ ನೂರಾರು ಉಪಯುಕ್ತ ಲೇಖನಗಳನ್ನೂ ಬರೆದಿರುತ್ತಾರೆ. ಇವರ ಇಂಗ್ಲಿಷ್ ಕೃತಿಗಳು ಹಾಗೂ ಲೇಖನಗಳನ್ನು ವಿಶ್ವವಿಖ್ಯಾತ ವಿದ್ವಾಂಸರಾದ ಡಾ. ಎ.ಬಿ. ಕೀತ್ ಹಾಗೂ ಸಿ.ಎಫ್. ಆಂಡ್ರ್ಯೂಸ್ ಮತ್ತು ನಮ್ಮ ದೇಶದ ಅಗ್ರಗಣ್ಯ ವ್ಯಕ್ತಿಗಳಾಗಿದ್ದ ಎಸ್.
ಸಾಧನೆ
thumb|right|250px|[[ಬಸವನಗುಡಿ ಬ್ಯೂಗಲ್ ರಾಕ್ ಪಾರ್ಕಿನಲ್ಲಿರುವ ಡಿವಿಜಿ ಪ್ರತಿಮೆ.]]
ಅವರ ಹಾಸ್ಯಪ್ರಜ್ಞೆ
ಜೀವನದಲ್ಲಿ ತೊಂದರೆಗಳಿದ್ದರೂ ಅವರಲ್ಲಿ ಹಾಸ್ಯ ಪ್ರವೃತ್ತಿಯೂ ಇತ್ತು. ಅವರು ವ್ಯಾಕರಣಕಲಿಯಲು ಗರಣಿಕೃಷ್ಣಾಚಾರ್ಯರಲ್ಲಿ ಹೋದಾಗ ಅವರಿಗೆ ಶಬ್ದಶಾಸ್ತ್ರ ಒಲಿಯದೆ ಸೂಪಶಾಸ್ತ್ರದಲ್ಲಿ ಪರಿಣತಿ ಪಡೆದುದಾಗಿ ಒಂದು ಹಾಸ್ಯ ಭರಿತ ಸಂಸ್ಕೃತ ಶ್ಲೋಕದಲ್ಲಿ ಹೇಳುತ್ತಾರೆ: ನ ವೇದಾಂತೇ ಗಾಢಾ ನಚ ಪರಿಚಿತಂ ಶಬ್ದಶಾಸ್ತ್ರಂ| ನ ವಾ ತರ್ಕೇ ವೇದೇ ನ ಚ ಸರಸತಾ ಕಾವ್ಯನಿಹವೇ| ವಯಂ ಶ್ರೀಮದ್ಬ್ಯಾಳೀಹುಳಿ ಪಳದ್ಯ ಕೊಸುಂಂಬ್ರಿತೊವ್ವೀ| ಹಯಗ್ರೀವಾಂಬೋಡೀ ಕರಿಗಡಬು ದಧ್ಯನ್ನ ರಸಿಕಾಃ|| ಅರ್ಥ: ನಾವು ವೇದಂತದಲ್ಲಿ ನುರಿತವರಲ್ಲ, ವ್ಯಾಕರಣವನ್ನೂ ಅರಿತವರಲ್ಲ, ತರ್ಕವೇದಗಳನ್ನೂ ತಿಳಿದವರಲ್ಲ, ಸಾಹಿತ್ಯದಲ್ಲಿ ಸರಸತೆಇಲ್ಲ, ಆದರೆ ಕೇವಲ ಶ್ರೀಮದ್ ಬೇಳೇಹುಳಿ,ಪಳದ್ಯ, ಕೋಸಂಬರಿ, ತೊವ್ವೆ,ಹಯಗ್ರೀವ, ಅಂಬೊಡೆ, ಕರಿಗಡಬು ಮತ್ತು ಮೊಸರನ್ನದಲ್ಲಿ ರಸಿಕರು.
ನಿಧನ
೧೯೭೫ ರ ಅಕ್ಟೋಬರ್ ೭ ರಂದು ಡಿ ವಿ ಜಿ ನಿಧನರಾದರು.
ಬಾಹ್ಯ ಸಂಪರ್ಕಗಳು
ವರ್ಗ:ಕನ್ನಡ ಸಾಹಿತ್ಯ ಡಿ.ವಿ.ಗುಂಡಪ್ಪ ವರ್ಗ:ಕರ್ನಾಟಕದ ಪ್ರಸಿದ್ಧ ವ್ಯಕ್ತಿಗಳು ವರ್ಗ:ಪದ್ಮಭೂಷಣ ಪ್ರಶಸ್ತಿ ಪುರಸ್ಕೃತರು ವರ್ಗ:ಕೇಂದ್ರ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ ಪುರಸ್ಕೃತರು ವರ್ಗ:ಕನ್ನಡ ಕವಿಗಳು
ಶಿರಾಳಕೊಪ್ಪ
ಶಿರಾಳಕೋಪ್ಪ ಪಟ್ಟಣ ಶಿಕಾರಿಪುರ ತಾಲ್ಲೂಕಿನ ಪ್ರಮುಖ ಪಟ್ಟಣ. ಇತಿಹಾಸದಲ್ಲಿ ಬರುವ ಭಕ್ತ ಸಿರಿಯಾಳನಿಂದ ಇದಕ್ಕೆ ಈ ಹೆಸರು ಬಂತೆಂದು ಪ್ರತೀತಿ. ಆದರೆ ಇಲ್ಲಿ ಆಗಿನ ಕಾಲದ ಯಾವುದೆ ದಾಖಲೆಗಳಿಲ್ಲ.
ವರ್ಗ:ಶಿವಮೊಗ್ಗ ಜಿಲ್ಲೆ
ಸಂ.ಶಿ. ಭೂಸನೂರಮಠ
'''ಪ್ರೊ. ಸಂ. ಶಿ. ಭೂಸನೂರಮಠ''' (ನವೆಂಬರ್ ೭, ೧೯೧೦ - ನವೆಂಬರ್ ೬, ೧೯೯೧) ಕನ್ನಡ ಸಾಹಿತ್ಯಲೋಕದ ಮಹಾನ್ ಸಾಹಿತಿಗಳಲ್ಲೊಬ್ಬರು. ಅವರ ‘ಶೂನ್ಯ ಸಂಪಾದನೆಯ ಪರಾಮರ್ಶೆ’ ಮತ್ತು ‘ಭವ್ಯ ಮಾನವ’ ಮುಂತಾದ ಕೃತಿಗಳು ಕನ್ನಡದ ಶ್ರೇಷ್ಠ ಸಾಹಿತ್ಯಕ ಕೊಡುಗೆಗಳೆನಿಸಿವೆ.
ಜೀವನ
ಪ್ರೊ. ಸಂ. ಶಿ. ಭೂಸನೂರಮಠರು ಹುಟ್ಟಿದ್ದು ನವಂಬರ್ ೭, ೧೯೧೦ರಂದು ಧಾರವಾಡ ಜಿಲ್ಲಾ ರೋಣ ತಾಲ್ಲೂಕಿನ ನಿಡಗುಂದಿಯಲ್ಲಿ ಜನಿಸಿದರು. ಪೂರ್ಣ ಹೆಸರು ಸಂಗಯ್ಯ ಶಿವಮೂರ್ತಯ್ಯ ಭೂಸನೂರಮಠ.
ತಂದೆಯವರ ಅಲ್ಪ ಸ್ವಲ್ಪ ಕೃಷಿ ಮತ್ತು ವ್ಯಾಪಾರಗಳಿಂದ ಹೊಟ್ಟೆಪಾಡು ನಡೆಯುತ್ತಿತ್ತು. ಆದರೆ ಶಿಕ್ಷಣಕ್ಕೆ ಹಣದ ಅಭಾವ. ಬಾಲಕ ಸಂಗಯ್ಯ ಗದಗಿನಲ್ಲಿ ಪೆಟ್ರೋಲ್ ಬಂಕ್ ಒಂದರಲ್ಲಿ ಪಂಪ್ ಒತ್ತುವ ಕೆಲಸ ಗಿಟ್ಟಿಸಿಕೊಂಡ. ಅದರಿಂದ ತುತ್ತಿನ ಚೀಲಕ್ಕೆ ತಾತ್ಕಾಲಿಕ ತ್ತೃಪ್ತಿಯೇನೋ ಸಿಕ್ಕಿತು. ಆದರೆ ಮನಸ್ಸಿಗೆ, ಬುದ್ಧಿಗೆ ನೆಮ್ಮದಿ ದೊರೆಯಲಿಲ್ಲ. ಕಲಿಯಬೇಕೆಂಬ ಮಹದಾಸೆ ಇಟ್ಟುಕೊಂಡಿದ್ದ ಆ ಬಾಲಕನಿಗೆ ದೈವ, ಮಾನವ ರೂಪದಲ್ಲಿ ಬಂದು ನೆರವಾಯಿತು. ಗದಗಿನಲ್ಲಿ ಇಂಗ್ಲೀಷ್ ಶಾಲೆಯಲ್ಲಿ ಅಧ್ಯಯನ ಮತ್ತು ಮನೆಯಲ್ಲಿ ಸಂಗೀತ ಶಿಕ್ಷಣ ಎರಡೂ ಕ್ರಮವಾಗಿ ನಡೆದವು. ಓದುತ್ತಿರುವಾಗಲೇ ಮದುವೆಯೂ ಆಯಿತು. ೧೯೩೧ರಲ್ಲಿ ಮೆಟ್ರಿಕ್ ಮುಗಿಯುವ ವೇಳೆಗೆ ತಂದೆ ತೀರಿಕೊಂಡರು. ಕುಂಟುತ್ತಾ ನಡೆದಿದ್ದ ಶಿಕ್ಷಣಕ್ಕೆ ಸೊಂಟ ಮುರಿದಂತಾಯಿತು. ಆದರೂ ಪ್ರತಿಭಾವಂತ ವೇತನ ದೊರೆಯಿತು. ಎ. ಟಿ. ಸಾಸನೂರ, ಪತ್ರಾವಳಿ, ಸ.ಸ. ಮಾಳವಾಡ, ಕೆ.ಜಿ. ಕುಂದಣಕರ ಮೊದಲಾದ ಗುರುಗಳ ಕೃಪೆ ಮತ್ತು ಆಶೀರ್ವಾದಗಳ ಬೆಂಬಲದಿಂದ ಬಿ.ಎ ಮುಗಿಸಿ ಕೊಲ್ಲಾಪುರದ ಕಾಲೇಜಿಗೆ ಸೇರಿ, ಮುಂಬಯಿ ವಿಶ್ವವಿದ್ಯಾಲಯದಿಂದ ಕನ್ನಡ ಎಂ.ಎ ಪದವಿಯನ್ನು ಪ್ರಪ್ರಥಮ ಶ್ರೇಣಿಯಲ್ಲಿ ಗಳಿಸಿದರು.
ಬೆಳಗಾವಿಯ ಲಿಂಗರಾಜಾ ಕಾಲೇಜು, ಮತ್ತು ಧಾರವಾಡದ ಕರ್ನಾಟಕ ಕಾಲೇಜುಗಳಲ್ಲಿ ಅಧ್ಯಾಪಕ ವೃತ್ತಿ ಪ್ರಾರಂಭಿಸಿದ ಭೂಸನೂರಮಠರು.ಇಪ್ಪತ್ತು ಮೂರು ವರ್ಷಗಳವರೆಗೆ ಲಿಂಗರಾಜಾ ಕಾಲೇಜಿನಲ್ಲಿ ಸೇವೆಸಲ್ಲಿಸಿ ೧೯೬೬ರಲ್ಲಿ ಕರ್ನಾಟಕ ವಿಶ್ವವಿದ್ಯಾಲಯದ ಕನ್ನಡ ಅಧ್ಯಯನ ಸಂಸ್ಥೆಯಲ್ಲಿ ಕನ್ನಡ ಪ್ರಾಧ್ಯಾಪಕರಾದರು. ೧೯೭೬ರಲ್ಲಿ ನಿವೃತ್ತಿ ಹೊಂದಿದರು.
ಸಾಹಿತ್ಯ ಕೃಷಿ
ಪ್ರೊ. ಸಂ.ಶಿ. ಭೂಸನೂರಮಠರ ಕೃತಿಗಳು ಸಂಖ್ಯೆಯಲ್ಲಿ ಕಿರಿಯವು. ಸತ್ವದಲ್ಲಿ ಹಿರಿಯವು. ಇವರು ಕೃತಿಗಳು ಒಟ್ಟು ಹದಿಮೂರು. ಅವುಗಳಲ್ಲಿ ‘ಶೂನ್ಯ ಸಂಪಾದನೆಯ ಪರಾಮರ್ಶೆ’ ಮತ್ತು ‘ಭವ್ಯಮಾನವ’ ಸೃಜನಾತ್ಮಕ ಕೃತಿಗಳು; ಉಳಿದವು – ‘ಭಕ್ತಿ ಸುಧಾರಸ’, ‘ಗುರುರಾಜ ಚಾರಿತ್ರ’, ‘ಮೋಳಿಗೆ ಮಾರಯ್ಯ’, ಮತ್ತು ‘ರಾಣಿ ಮಹಾದೆವಿಯರ ವಚನಗಳು’ (ರೆ. ಉತ್ತಂಗಿ ಚೆನ್ನಪ್ಪನವರೊಡನೆ). ‘ಮೋಳಿಗಯ್ಯನ ಪುರಾಣ’, ‘ಲಿಂಗ ಲೀಲಾ ವಿಳಾಸ ಚಾರಿತ್ರ’, ‘ಪ್ರೌಡರಾಯನ ಕಾವ್ಯ’, ‘ಶೂನ್ಯಸಂಪಾದನೆ’, ‘ವಚನ ಸಾಹಿತ್ಯ ಸಂಗ್ರಹ’, ‘ಏಕೋತ್ತರ ಶತಸ್ಥಲ’, ‘ಶೂನ್ಯಸಂಪಾದನೆಯ ಪರಾಮರ್ಶೆಯ ಸಂಗ್ರಹ’, ‘ಶೂನ್ಯಸಂಪಾದನೆ’ (ಇಂಗ್ಲೀಷ್ ಅನುವಾದದ ನಾಲ್ಕು ಸಂಪುಟಗಳು) – ಇವು ಸಂಪಾದಿತ ಕೃತಿಗಳು.
‘ಪರಾಮರ್ಶೆ’ ಗೂಳೂರ ಸಿದ್ಧವೀರಣ್ಣ ಒಡೆಯನ ‘ಶೂನ್ಯಸಂಪಾದನೆ’ ಗೆ ಬರೆದ ಒಂದು ವಿಶಿಷ್ಟ ವ್ಯಾಖ್ಯಾನ. ಭೂಸನೂರಮಠರಿಗೆ ‘ಶೂನ್ಯಸಂಪಾದನೆ’ ಒಂದು ಕಮನೀಯ ಕಾವ್ಯವಾಗಲೀ ಅಥವಾ ಒಂದು ಧರ್ಮ-ಧರ್ಶನಗಳನ್ನು ಎತ್ತಿ ಹಿಡಿಯುವ ಪಠ್ಯಪುಸ್ತಕವಾಗಿಯಾಗಲಿ ಗೋಚರಿಸಿಲ್ಲ. ಮಾನವನಲ್ಲಿ ವಿಶ್ವಮಾನವ ಪ್ರಜ್ನೆಯನ್ನು ಯುಗಯುಗಕ್ಕೂ ಜಾಗೃತಗಳಿಸಬಲ್ಲ ಸತ್ವಶಾಲೀ ರಚನೆಯಾಗಿ ಕಂಡಿದೆ. ಜೀವ-ದೇವರ ಐಕ್ಯಾನು ಸಂಧಾನದ ಅನಿರ್ವಚನೀಯ ಪರಿಣಾಮದ ಪ್ರಾಪ್ತಿ ಅಲ್ಲಿ ಕಂಡಿದೆ. ಭುವಿಯಲ್ಲಿ ಆವಿರ್ಭವಿಸಿದ ಆತ್ಮವು ಸ್ವಯಂ ಸಾಹಸದಿಂದ ವಿಕಾಸಗೊಂಡು, ಕ್ರಮೇಣ ಅರಿವು ಮರೆವುಗಳೆರಡನ್ನೂ ನೀಗಿಕೊಂಡು ನಿರ್ಮಲ ನಿರಂಜನ ಜ್ಯೋತಿಯಾಗಿ, ಕಡೆಯಲ್ಲಿ ನಾದಬಿಂದು ಕಳಾತೀತವಾದ ಮಹೋನ್ನತಿಯ ಮಜಲಿನಲ್ಲಿ ‘ಶಿವ’ ಅಥವ ‘ಶೂನ್ಯ’ ಆಗುವ ಬೃಹದ್ದರ್ಶನ ಅಲ್ಲಿ ಬಿತ್ತರಗೊಂಡಿದೆ. ಅದು ಅನುಭಾವದ ಕೆನೆ, ಅಧ್ಯಾತ್ಮದ ತೆನೆ. ಶೂನ್ಯ ಸಂಪಾದನೆಯದು ಅಧ್ಯಾತ್ಮ ಸಾಹಿತ್ಯ. ಪರಾಮರ್ಶೆಯದು ದರ್ಶನ ವಿಮರ್ಶೆ; ಅದು ಶಬ್ಧದೊಳಗಣ ನಿಶ್ಯಬ್ದ, ಇದು ನಿಷ್ಯಬ್ದಗರ್ಭಿತ ಶಬ್ದರೂಪ. ಪ್ರಭುದೇವರ ಶೂನ್ಯಸಂಪಾದನೆಯನ್ನು ಸೃಜನಾತ್ಮಕ ಕಾವ್ಯ ಎಂದು ಕರೆಯುವುದಾದರೆ, ಭೂಸನೂರಮಠರ ‘ಪರಾಮರ್ಶೆ’ಯನ್ನು ಒಂದು ಸೃಜನಾತ್ಮಕ ವಿಮರ್ಶೆ ಎಂದು ಘೋಷಿಸಬಹುದು.
ಭೂಸನೂರಮಠರು ‘ಭವ್ಯಮಾನವ’ ಕಥೆಯನ್ನು  ಇತಿಹಾಸದಿಂದಲೇ ಆಯ್ದಿದ್ದಾರೆ. ಹನ್ನೆರಡನೆಯ ಶತಮಾನದಲ್ಲಿ ಬದುಕು ಮಾಡಿದ ಮಹಾಮಾನವರಲ್ಲಿ ಒಬ್ಬರಾದ ಅಕ್ಕನ ಆಧ್ಯಾತ್ಮ ಜೀವನವನ್ನು ಕೈಗೆತ್ತಿಕೊಂಡಿದ್ದಾರೆ. ಅಕ್ಕನವರ ಅತ್ಯಂತ ಜನಪ್ರಿಯ ಕಥೆಗೆ ಗುರುಚೆನ್ನಮಲ್ಲ  ಮತ್ತು ಶಿಷ್ಯ ಗಿರಿಮಲ್ಲರ ಕಥೆಗಳನ್ನು ಜೋಡಿಸಿದ್ದಾರೆ. ಗುರುಮಲ್ಲರು ಲೋಕಲೋಕಗಳನ್ನು, ಕಲೆ ವಿಜ್ಞಾನಗಳನ್ನು ಬಲ್ಲ ಮೇಧಾವಿ ಪುರುಷರಾಗಿ ಇಲ್ಲಿ ಚಿತ್ರಿತರಾಗಿದ್ದಾರೆ. ಅವರ ಭೋಧೆಯಲ್ಲಿ ನಯವಿದೆ. ನೀತಿಯಿದೆ, ವಿಜ್ಞಾನವಿದೆ, ವೈಚಾರಿಕತೆ ಇದೆ. ಅವರು ವಿಚಾರವಾದಿಗಳು; ಅಷ್ಟೇ ಮಟ್ಟದ ತ್ರಿಕಾಲ ಜ್ಞಾನಿಗಳು; ಭವ್ಯ ಮಾನವ ಪ್ರಜ್ಞೆ ಉಳ್ಳವರು. ಸಮಷ್ಟಿಯ ವೃಷ್ಟಿ ರೂಪ ಅಥವಾ ವ್ಯಕ್ತರೂಪ, ಗುರುಮಲ್ಲರ ಅನುಭವ, ಅಕ್ಕನವರ ಅನುಭಾವ, ಗಿರಿಮಲ್ಲರ ಅನುಷ್ಠಾನ ಇವುಗಳಿಂದ ಮುಪ್ಪರಿಗೊಂಡಿದೆ ಈ ಮಹಾಕಾವ್ಯ.
ತನ್ನರಿವು ತನಗಿಲ್ಲ, ತನ್ನಿರವು ತನಗಿಲ್ಲ ತನ್ನೊಳಗೆ ತಿರುಗಾಡಿ ಬಾಳುವೆಯ ನಡೆಸಿರುವ ವಿಶ್ವಬ್ರಹ್ಮಾಂಡಗಳ ತನ್ನ ಸಂಪದದರಿವು ತನಗಿಲ್ಲ ತನಗಿಲ್ಲ ಕೋಟಿ ನೇತ್ರದ ಕುರುಡು ಆಕಾಶ ಬ್ರಹ್ಮ ರಾತ್ರಿಯ ಮಹಾಕತ್ತಲೆಗೆ
ಅಂತಹ ಕತ್ತಲೆಯ ಕಾಂಡದಿಂದ ಕಲ್ಯಾಣದೆಡೆಗೆ ಬರಬೇಕು.
ಜಗದ್ದೇಶ್ಯ ನಿಜಃ ಕಾಯಃ ಸ್ವಯಂ ಬ್ರಹ್ಮೇತಿ ವೇದನಾತ್ (ಯಾವಾಗ ತಾನೇ ಬ್ರಹ್ಮ ಎಂಬ ಅರಿವು ಮೂಡಿತೋ ಆಗಲೇ ಜಗತ್ತು ತನ್ನ ಕಾಯ ಆಯಿತು).
ಅಂದ ಬಳಿಕ ಜಗತ್ತಿನ ಯಾವುದೋ ಮೂಲೆಯಲ್ಲಿ ಏನೋ ನೋವು ನಲಿವಾಗಲಿ, ಅದು ತನ್ನಲ್ಲಾದ, ತನಗಾದ ನೋವು, ನಲಿವು ಎಂಬ ಭಾವನೆ ಬಲಿಯಬೇಕು. ಪ್ರಾಣಿಪ್ರಪಂಚಕ್ಕಷ್ಟೇ ಅಲ್ಲ, ವೃಕ್ಷ ಪ್ರಪಂಚಕ್ಕೆ ನೋವಾದರೂ ತನಗೆ ನೋವಾದಂತೆ ಎಂದು ಭಾವಿಸಿ ಸಕಲಕ್ಕೂ ಸ್ಪಂದಿಸುವ ಮನೋಧರ್ಮ ಮೂಲಭೂತವಾದದ್ದಾಗಿರಬೇಕು. ವಿಶ್ವ ವಿಸ್ತಾರವೂ ತಾನು, ಬ್ರಹ್ಮಮಯನೂ ತಾನು ಎಂಬ ಭವ್ಯಭಾವನೆ ಇಲ್ಲಿನ ಭವ್ಯಮಾನವನದು.
ದೇಶ, ಭಾಷೆ, ಮತ, ಮತವನ್ನು ಬೆಂಬಲಿಸುವ ವಿಚಿತ್ರ ದೈವ ನಿರ್ಮಾಣ ಇವೆಲ್ಲವುಗಳಿಗೂ ಮಾನವ ಅತೀತನಾಗಬೇಕು. ಸಂಕುಚಿತತೆಯ, ಸಂಕೋಲೆಯಲ್ಲಿ ಸ್ಥಗಿತವಾಗಬಾರದು, ಅವನು ವಿಶ್ವಾತ್ಮನಾಗಬೇಕು, ವಿಶ್ವಮಾನವನೆನಿಸಬೇಕು. ಆದರೆ ವಾಸ್ತವಾತೆಯನ್ನು ಮರೆತು ಮೆರೆಯಬೇಕೆಂದು ಅರ್ಥವಲ್ಲ. ನೆಲ ಬಿಟ್ಟು ಸಾಧನೆ ಇಲ್ಲ, ಪಂಚಭೂತಗಳಾದ ಗಾಳಿ, ನೀರು, ನೆಲ, ಬೆಳಕು, ಆವರಣ ಇವುಗಳನ್ನು ಬಿಡಲು ಬರುವುದಿಲ್ಲ, ಅವುಗಳನ್ನೇ ಬಳಸಿಕೊಂಡು ಮಾನವ ಬೆಳೆಯಬೇಕು, ಬೆಳಗಬೇಕು.
“ಬಯಲು ಬೆಂಕಿಯನೋಡೆದು ನೀರು ಗಾಳಿಯ ಸೀಳಿ, ಮಣ್ಣ ಮುಚ್ಚಳ ತೆರೆದು ಮೂಡಿಹುದು ಮೂಡಿಹುದು, ಪ್ರಾಣವಿಲ್ಲದ ಪಂಚಭೂತ ಗರ್ಭವ ದಾಟಿ ಉದ್ಭವಿಸಿ ತೋರಿಹುದು ನವ್ಯ ನಿರ್ಮಾಣ ಎಂಬ ಪರಿಭಾವನೆಯೇ ಇಲ್ಲಿಯ ಭವ್ಯತೆಯಾಗಿದೆ. ಸಾಗರದ ತೆರೆ ಮಸಗಿ ಮುಖವನಪ್ಪಳಿಸಿದರು, ಮೀನು, ಮೊಸಳೆಗಳು ನುಂಗ ಬರಲಿ, ಬಿರುಗಾಳಿ ಬೀಸಲಿ ಆಕಾಶ ಗುಡುಗಲಿ, ಪ್ರಳಯ ಕಾಲದ ಮೋಡ ಒಡೆದು ಬೀಳಲಿ ಮೇಲೆ, ಕತ್ತಲೆಯ ಸಾಗರವನೀಸುತ್ತ ಮೇಲುಗಡೆ ನಿಜ ಬೆಳಗು ಮೆಲ್ಲಮೆಲ್ಲಗೆ ಕಂದೆರವ ಕಡೆ ಉರಿ ಬರಲಿ, ಸಿರಿ ಬರಲಿ, ದಿವ್ಯಭವ್ಯದ ಕಡೆ ಸರ್ವಾಂಗದೊಳು ತನ್ನ ಎಚ್ಚರದೊಳಿರ್ದು ಮೇಲೇರಿ ಈಸಿಹನು ನಿಜನಿರಾಲದ ಕಡೆ.
ಆದರಿಂದ ಶಿವ ಸರ್ವೋತ್ತಮನಲ್ಲ, ವಿಷ್ಣು ಸರ್ವೋತ್ತಮನಲ್ಲ, ಯಾವ ಕಲ್ಪನೆಯ ಕುಸುಮವೂ ಸರ್ವೋತ್ತಮವಲ್ಲ. ಮಾನವ ಸರ್ವೋತ್ತಮ. ಸರ್ವ ಶ್ರೇಷ್ಠ! ಅವನು ಬಯಲುಬ್ರಹ್ಮ, ವಿಯನ್ ಪುರುಷ, ವಿರಾಟ್ ಪುರುಷ.
ಶಿವನು ಆಡಿದ ಲೀಲೆ ಕೃಷ್ಣ ಮಾಡಿದ ಕ್ರೀಡೆ ಜೈನ ತೀರ್ಥಂಕರರು ಗೌತಮ ಮಹಾಬುದ್ಧ ಮನು ಮುನೀಶ್ವರ ತಪಸ್ವಿಗಳು ದೃಷ್ಟಾರರು ಕಣ್ಣ ಮುಂದಿರುವರೆ? ನಡೆ ನಡೆಯುತಿಹರೆಂತು? ವರ್ತಮಾನವು ಅಂತೆ ವರ್ಥಿಷ್ಯಮಾನವು ಹೀಗೆ ಮೂಡುತಹಲಿಹುದು ಬೆಳೆತಾಡುತಿಹುದೆಂತು?
ಇಂತಹ ನಿತ್ಯ ಸಾಕ್ಷಿಯಾಗಿ ನಿಂತಿಹನು ಮಾನವ. ಈ ಬಗೆಯ ಮಾನವ ಪಾರಮ್ಮ ಪ್ರತಿಪಾದನೆಯೇ ಭವ್ಯ ಮಾನವ ದರ್ಶನ ಅಥವಾ ಕವಿ ಕಂಡು ಕಂಡರಿಸಿದ ಆಧುನಿಕತೆ. ಇದು ಇಂದು ಇದ್ದು, ನಾಳಿನ ಕಡೆಗೆ ಕೈಚಾಚುವಂತಹುದು. ಇದು ಹೊಸಗನ್ನಡದ ಹೊಸ ಕಾವ್ಯ.
ಹೀಗೆ ವೈಜ್ಞಾನಿಕ ಸಂಪಾದನೆ, ತಲಸ್ಪರ್ಶಿ ಅಧ್ಯಯನ, ಪ್ರಾಮಾಣಿಕ ಅಭಿವ್ಯಕ್ತತೆ, ವಸ್ತು ನಿಷ್ಟತೆಗಳಿಂದಾಗಿ ಪ್ರೊ. ಭೂಸನೂರಮಠ ಅವರು ದಾರ್ಶನಿಕ ಕವಿ ಎಂಬ ಗೌರವಕ್ಕೆ ಪಾತ್ರರಾಗಿದ್ದಾರೆ.
ವಿಶಿಷ್ಟ ಸೇವೆಗಳು
==ಪ್ರಶಸ್ತಿ ಗೌರವಗ ಕೇಂದ್ರ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ, ರಾಜ್ಯ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ, ಪಂಪ ಪ್ರಶಸ್ತಿ ಮತ್ತು ಸಾಹಿತ್ಯ ಸಮ್ಮೇಳನದ ಅಧ್ಯಕ್ಷತೆಯಂತಹ ಅನೇಕ ಗೌರವಗಳು ಪ್ರೊ.ಭೂಸನೂರಮಠ ಅವರಿಗೆ ಸಂದಿವೆ.
ವಿದಾಯ
ತಮ್ಮ ಸರಳತೆ, ಸಜ್ಜನಿಕೆ, ಸ್ನೇಹಪರತೆ ಮತ್ತು ಸಾತ್ವಿಕ ನಡೆನುಡಿಗಳಿಂದಾಗಿ ಶಿಷ್ಯರು, ಗೆಳೆಯರಿಗೆಲ್ಲ ಆತ್ಮೀಯರಾಗಿದ್ದು ಶ್ರೀಯುತರು ತುಂಬು ಸಾರ್ಥಕ ಜೀವನ ನಡೆಸಿ 6-11-1991ರಂದು, ಧಾರವಾಡದ ಪ್ರಶಾಂತ ಪರಿಸರದಲ್ಲಿರುವ ತಮ್ಮ ಮನೆ ಪರಂಜ್ಯೋತಿಯಲ್ಲಿ ಶಿವೈಕ್ಯರಾದರು.
ಮಾಹಿತಿ ಕೃಪೆ
ಕನ್ನಡ ಸಾಹಿತ್ಯ ಅಕಾಡೆಮಿಯ ಪ್ರಕಟಣೆಯಾದ 'ಸಾಲು ದೀಪಗಳು' ಕೃತಿಯಲ್ಲಿ ಡಾ. ಸಾ.ಶಿ. ಮರುಳಯ್ಯ ಅವರ ಬರಹ
ವರ್ಗ:ಸಾಹಿತಿಗಳು
ದೇ. ಜವರೇಗೌಡ
ದೇವೇಗೌಡ ಜವರೇಗೌಡ, ದೇಜಗೌ ಎಂಬ ಕಾವ್ಯನಾಮದಿಂದ ಹೆಸರಾಗಿರುವ '''ದೇ. ಜವರೇಗೌಡ''' ಅವರು ಕನ್ನಡದ ಪ್ರಮುಖ ಸಾಹಿತಿಗಳಲ್ಲಿ ಒಬ್ಬರು. ಕುವೆಂಪು ಅವರ ಮಾನಸ ಪುತ್ರರೆಂದು ಕರೆಯಲ್ಪಡುವ ದೇಜಗೌ ಅವರು, ಡಾ. ಕುವೆಂಪು ಅವರ ಶಿಷ್ಯರಾಗಿ ಅವರ ಮಾರ್ಗದರ್ಶನದಿಂದ ಕನ್ನಡದ ಹೆಸರಾಂತ ಗದ್ಯ ಲೇಖಕರಲ್ಲಿ ಒಬ್ಬರೆನಿಸಿದ್ದಾರೆ. 'ದೇಜಗೌ' ಎಂಬ ಸಂಕ್ಷಿಪ್ತ ನಾಮದಿಂದಲೇ ಸಾಹಿತ್ಯವಲಯದಲ್ಲಿ ಪ್ರಖ್ಯಾತರಾಗಿದ್ದಾರೆ. ಕನ್ನಡಕ್ಕೆ ಎಲ್ಲೇ ಸಮಸ್ಯೆಗಳು ಉದ್ಬವಿಸಿದರೂ ಇಳಿವಯಸ್ಸಿನಲ್ಲೂ ಹಾಜರಾಗುತ್ತಿದ್ದರು. ಅವರ ಕನ್ನಡ ಪ್ರೇಮ, ಪುಸ್ತಕ ಪ್ರೀತಿ ಅನನ್ಯ, ಅವರ್ಣನೀಯ. ಕುವೆಂಪು ವಿದ್ಯಾವರ್ಧಕ ಟ್ರಸ್ಟ್ ಇವರ ಕನಸಿನ ಕುಡಿ.
ಜನನ
ದೇ.ಜವರೇಗೌಡರು ಈಗಿನ ರಾಮನಗರ ಜಿಲ್ಲೆಯ ಚನ್ನಪಟ್ಟಣ ತಾಲ್ಲೂಕಿನ ಚಕ್ಕೆರೆ ಗ್ರಾಮದಲ್ಲಿ ಜುಲೈ 6, 1915 ರಂದು ದೇವೇಗೌಡ, ಚೆನ್ನಮ್ಮ ದಂಪತಿಗಳಿಗೆ ಜನಿಸಿದರು. ಕನ್ನಡ ಭಾಷೆಗೆ ಶಾಸ್ತ್ರೀಯ ಸ್ಥಾನಮಾನವನ್ನು ದೊರಕಿಸಿಕೊಡುವ ಪ್ರಯತ್ನದಲ್ಲಿ ಇವರ ಪಾತ್ರ ಹಿರಿದು. ಕನ್ನಡ ಆಡಳಿತ ಭಾಷೆಯಾಗಬೇಕು, ಕನ್ನಡ ಮಾಧ್ಯಮವಾಗಬೇಕು, ಕನ್ನಡ ಸಂಸ್ಕೃತಿ ಇತಿಹಾಸ, ಕಾವ್ಯ ಪರಂಪರೆಯಿಂದ ಕನ್ನಡಿಗರು ಚೈತನ್ಯ ತುಂಬಿಕೊಂಡು ರಾಷ್ಟ್ರದಲ್ಲಿ ತಲೆಯೆತ್ತಿ ಮೆರೆಯಬೇಕು, ಕನ್ನಡಕ್ಕೆ ವಿಶ್ವಮಾನ್ಯತೆ ದೊರೆಯಬೇಕು ಎಂಬ ಹಂಬಲವನ್ನು ತುಂಬಿಕೊಂಡು ಅವಿರತವಾಗಿ ಶ್ರಮಿಸಿದ ಕೀರ್ತಿ ಇವರದು. ಇವರು ಸ್ಥಾಪಿಸಿರುವ ಕುವೆಂಪು ವಿದ್ಯಾವರ್ಧಕ ಟ್ರಸ್ಟ್ ಇವರ ಕನಸಿನ ಕುಡಿ. ಕನ್ನಡ ಹಾಗೂ ಇಂಗ್ಲೀಷ್ ಭಾಷೆಗಳೆರಡರಲೂ ಕೃತಿ ರಚನೆ ಮಾಡಿದ್ದಾರೆ.
ಶಿಕ್ಷಣ
ಬಡತನವನ್ನು ಹಾಸಿಹೊದ್ದರೂ ವಿದ್ಯೆಯ ಕಡೆ ಅಪಾರವಾದ ಆಸಕ್ತಿ ಇದ್ದುದರಿಂದ ಶಾಲೆಗೆ ಸೇರಿ, ನಂತರದಲ್ಲಿ ಚನ್ನಪಟ್ಟಣ ಹಾಗೂ ಬೆಂಗಳೂರಿನಲ್ಲಿ ವಿದ್ಯಾಭ್ಯಾಸ ಪಡೆದರು. ರಾಷ್ಟ್ರಕವಿ ಕುವೆಂಪು ಅವರಿಂದ ಪ್ರಭಾವಿತರಾಗಿ, ಮೈಸೂರಿನಲ್ಲಿ ಕನ್ನಡ ಎಂ.ಎ. ಪದವಿ ಪಡೆದರು.
ಕನ್ನಡದ ಕಟ್ಟಾಳು
ಕನ್ನಡ ಭಾಷೆಗೆ ಶಾಸ್ತ್ರಿಯ ಸ್ಥಾನಮಾನವನ್ನು ದೊರಕಿಸಿಕೊಡುವ ಪ್ರಯತ್ನದಲ್ಲಿ ಇವರ ಪಾತ್ರ ಹಿರಿದು. ಕನ್ನಡ ಆಡಳಿತ ಭಾಷೆಯಾಗಬೇಕು, ಕನ್ನಡ ಮಾಧ್ಯಮವಾಗಬೇಕು, ಕನ್ನಡ ಸಂಸ್ಕೃತಿ ಇತಿಹಾಸ, ಕಾವ್ಯ ಪರಂಪರೆಯಿಂದ ಕನ್ನಡಿಗರು ಚೈತನ್ಯ ತುಂಬಿಕೊಂಡು ರಾಷ್ಟ್ರದಲ್ಲಿ ತಲೆಯೆತ್ತಿ ಮೆರೆಯಬೇಕು, ಕನ್ನಡಕ್ಕೆ ವಿಶ್ವಮಾನ್ಯತೆ ದೊರೆಯಬೇಕು ಎಂಬ ಹಂಬಲವನ್ನು ತುಂಬಿಕೊಂಡು ಅವಿರತವಾಗಿ ಶ್ರಮಿಸಿದ ಕೀರ್ತಿ ಇವರದು.
ಪ್ರಶಸ್ತಿ/ಪುರಸ್ಕಾರಗಳು
ದೇ. ಜ. ಗೌ. ಅವರು ಸರ್ಕಾರ ಮತ್ತು ಸಾರ್ವಜನಿಕರಿಂದ ಅನೇಕ ಪ್ರಶಸ್ತಿಗಳನ್ನೂ ಸನ್ಮಾನಗಳನ್ನೂ ಪಡೆದಿದ್ದಾರೆ.
ಅಭಿನಂದನಾ ಗ್ರಂಥಗಳು
ಜವರೇಗೌಡರ ಅಭಿಮಾನಿಗಳು ಅವರಿಗೆ ಕೆಳಕಂಡ ಅಭಿನಂದನಾ ಗ್ರಂಥಗಳನ್ನು ಅರ್ಪಿಸಿದ್ದಾರೆ.
ಮರಣ
ದೇ.ಜವರೇಗೌಡರು, ದಿನಾಂಕ 30-5-2016ರಂದು ಸೋಮವಾರ ಸಂಜೆ 6.30ಕ್ಕೆ ಮೈಸೂರಿನ ಜಯದೇವ ಆಸ್ಪತ್ರೆಯಲ್ಲಿ ನಿಧನರಾದರು. , ಅವರ ಅಂತ್ಯಕ್ರಿಯೆಯನ್ನು ಯಾವುದೇ ಧಾರ್ಮಿಕ ವಿಧಿವಿಧಾನಗಳಿಲ್ಲದೆ ಮೈಸೂರಿನಲ್ಲಿ ನಡೆಸಲಾಯಿತು.
ಉಲ್ಲೇಖಗಳು
ವರ್ಗ:ಲೇಖಕರು ದೇ.ಜವರೆಗೌಡ ವರ್ಗ:ನೃಪತುಂಗ ಸಾಹಿತ್ಯ ಪ್ರಶಸ್ತಿ ಪುರಸ್ಕೃತರು ವರ್ಗ:ಪದ್ಮಶ್ರೀ ಪ್ರಶಸ್ತಿ ಪುರಸ್ಕೃತರು ವರ್ಗ:ಪಂಪ ಪ್ರಶಸ್ತಿ ಪುರಸ್ಕೃತರು ವರ್ಗ:ನಾಡೋಜ ಪ್ರಶಸ್ತಿ ಪುರಸ್ಕೃತರು
ಇಂಡಿಯನ್‌ ಸ್ಕೂಲ್‌ ಆಫ್ ಬಿಸಿನೆಸ್
ಇಂಡಿಯನ್ ಸ್ಕೂಲ್ ಆಫ್ ಬಿಸಿನೆಸ್ (ಐಎಸ್‌ಬಿ ) ಎನ್ನುವುದು ಭಾರತದ ಆಂಧ್ರಪ್ರದೇಶದ ಹೈದರಾಬಾದ್ನಲ್ಲಿರುವ ಅಂತರಾಷ್ಟ್ರೀಯ ವಾಣಿಜ್ಯ ಶಾಲೆಯಾಗಿದೆ. ಶಾಲೆಯು ವಾಣಿಜ್ಯ ನಿರ್ವಹಣಾಧಿಕಾರಿಗಳಿಗೆ ಮ್ಯಾನೇಜ್‌ಮೆಂಟ್ (ಪಿಜಿಪಿ), ಪೋಸ್ಟ್-ಡಾಕ್ಟರಲ್ ಶಿಕ್ಷಣಕ್ರಮಗಳಲ್ಲಿ ಸ್ನಾತಕೋತ್ತರ ಶಿಕ್ಷಣಕ್ರಮವನ್ನು, ಜೊತೆಗೆ ಕಾರ್ಯನಿರ್ವಹಣೆ ಶಿಕ್ಷಣವನ್ನು ಒದಗಿಸುತ್ತದೆ. ಇದರ ಯೋಚನೆಯು ಆಂಧ್ರಪ್ರದೇಶ ಸರ್ಕಾರದ ಸಹಯೋಗದೊಂದಿಗೆ ಭವಿಷ್ಯದ 500 ವಾಣಿಜ್ಯೋದ್ಯಮಿಗಳ ಸಮೂಹದಿಂದ 1995 ರಲ್ಲಿ ಮೊಳಕೆಯೊಡೆಯಿತು. ಮ್ಯಾಕ್‌ಕಿನ್ಸೀ & ಕಂಪನಿ ವರ್ಲ್ಡ್‌ವೈಡ್‌ನ ಮಾಜಿ ಕಾರ್ಯನಿರ್ವಾಹಕ ನಿರ್ದೇಶಕರಾದ ರಜತ್ ಗುಪ್ತಾ ಮತ್ತು ಅಂದಿನ ಆಂಧ್ರಪ್ರದೇಶದ ಮುಖ್ಯಮಂತ್ರಿಗಳಾಗಿದ್ದ ನಾರಾ ಚಂದ್ರಬಾಬು ನಾಯ್ಡು ಅವರುಗಳು ಸಂಸ್ಥೆಯನ್ನು ಸ್ಥಾಪಿಸುವಲ್ಲಿ ಬಹು ಮುಖ್ಯ ಪಾತ್ರವನ್ನು ನಿರ್ವಹಿಸಿದರು. ವಾರ್ಟನ್ ಸ್ಕೂಲ್ ಆಫ್ ಬಿಸಿನೆಸ್, ಕೆಲ್ಲೋಗ್ ಸ್ಕೂಲ್ ಆಫ್ ಮ್ಯಾನೇಜ್‌ಮೆಂಟ್ ಮತ್ತು ಲಂಡನ್ ಬಿಸಿನೆಸ್ ಸ್ಕೂಲ್ ಗಳು ಇಂಡಿಯನ್ ಸ್ಕೂಲ್ ಆಫ್ ಬಿಸಿನೆಸ್ ಸಹಯೋಗಿಗಳಲ್ಲಿ ಒಳಗೊಂಡಿದ್ದಾರೆ. ತ್ವರಿತ ಒಂದು-ವರ್ಷದ ಸ್ನಾತಕೋತ್ತರ ಪದವಿ ವ್ಯಾಸಂಗವು ಐಎಸ್‌ಬಿಯ ವಿಶೇಷತೆಯಾಗಿದೆ. ಇದು ಗ್ಲೋಬಲ್ ಬಿಸಿನೆಸ್ ಸ್ಕೂಲ್ ಆಫ್ ನೆಟ್‌ವರ್ಕ್ನ ಸದಸ್ಯವಾಗಿದೆ. ಫೈನಾನ್ಶಿಯಲ್ ಟೈಮ್ಸ್ ನ ಜಾಗತಿಕ ಎಂಬಿಎ 2010 ರ ಶ್ರೇಣಿಗಳ ಪ್ರಕಾರ ಅತ್ಯುನ್ನತ 100 ಜಾಗತಿಕ ಬಿ-ಶಾಲೆಗಳ ಪಟ್ಟಿಯಲ್ಲಿ ಇಂಡಿಯನ್ ಸ್ಕೂಲ್ ಆಫ್ ಬಿಸಿನೆಲ್ 12 ನೇ ಶ್ರೇಣಿಯನ್ನು ಪಡೆದಿದೆ.
ಇತಿಹಾಸ
1996 ರಲ್ಲಿ, ವ್ಯಾಪಾರದ ಅಗ್ರಗಣ್ಯರು ಮತ್ತು ಅಕಾಡೆಮಿ ಸದಸ್ಯರುಗಳು ಏಷ್ಯಾದಲ್ಲಿ ಜಾಗತಿಕವಾಗಿ ಅತ್ಯುನ್ನತ ಶ್ರೇಣಿಯ ಮತ್ತು ವೈಶಿಷ್ಟ್ಯವಾದ ವಾಣಿಜ್ಯ ಶಾಲೆಯ ಅಗತ್ಯತೆಯನ್ನು ಮನಗಂಡರು. ಬದಲಾಗುತ್ತಿರುವ ವ್ಯಾಪಾರ ಸನ್ನಿವೇಶದಲ್ಲಿ ಬದಲಾವಣೆಯ ಆರ್ಥಿಕ ನಿರ್ವಹಣೆಯ ಸೂಕ್ಷ್ಮಗಳಲ್ಲಿ ತರಬೇತಿಯನ್ನು ಪಡೆದ, ಮತ್ತು ಜಾಗತಿಕ ದೃಷ್ಟಿಕೋನಕ್ಕೆ ಒಡ್ಡಲ್ಪಟ್ಟ ಯುವ ನಾಯಕರ ಅಗತ್ಯವಿರುವುದನ್ನು ಅವರು ಮನಗಂಡರು.ನಾವಿನ್ಯ ಶೈಕ್ಷಣಿಕ ಕ್ರಮಗಳು ಮತ್ತು ಜಾಗತಿಕ ಗುಣಮಟ್ಟವನ್ನು ಹೊಂದಿರುವ ಆದರೆ ಕೈಗೆಟುಕುವಂತಹ, ಒಟ್ಟಾರೆಯಾಗಿ ಮೌಲ್ಯ ಪ್ರತಿಪಾದನೆಯ ಬಹು ಪ್ರಕಾರವಾಗಿ ವಿಭಿನ್ನವಾಗಿರುವ ಶಾಲೆಯೊಂದನ್ನು ಸ್ಥಾಪಿಸುವುದು ಸ್ಥಾಪಕರ ದೂರದೃಷ್ಟಿಯಾಗಿತ್ತು. ಇದರ ಒಂದು ವರ್ಷದೊಳಗೆಯೇ, ಕಾರ್ಯನಿರ್ವಾಹಕ ಮಂಡಳಿಯನ್ನು ಹಾಗೂ ಶೀಘ್ರದಲ್ಲೇ ಕೆಲ್ಲೋಗ್ ಸ್ಕೂಲ್ ಆಫ್ ಮ್ಯಾನೇಜ್‌ಮೆಂಟ್ ಮತ್ತು ವಾರ್ಟನ್ ಸ್ಕೂಲ್ನ ಶೈಕ್ಷಣಿಕ ಉಪಸದಸ್ಯರುಗಳನ್ನು ಒಳಗೊಂಡಿರುವ ಅಂತರಾಷ್ಟ್ರೀಯ ಶೈಕ್ಷಣಿಕ ಕೌನ್ಸಿಲ್ ಅನ್ನು ರೂಪಿಸಲಾಯಿತು. ಆನಂತರದ ಶೀಘ್ರದಲ್ಲೇ ಲಂಡನ್ ಬಿಸಿನೆಸ್ ಸ್ಕೂಲ್ ಸಹ ಒಳಗೊಂಡಿತು. 1999 ರಲ್ಲಿ ಕ್ಯಾಂಪಸ್‌ಗೆ ಶಂಕುಸ್ಥಾಪನೆಯನ್ನು ನೆರವೇರಿಸುವ ಮೂಲಕ ಆಂಧ್ರಪ್ರದೇಶ ಸರ್ಕಾರವು ಐಎಸ್‌ಬಿಯನ್ನು ಹೈದರಾಬಾದ್‌ಗೆ ಸ್ವಾಗತಿಸಿತು. 128 ವಿದ್ಯಾರ್ಥಿಗಳನ್ನು ಒಳಗೊಂಡ ಮೊದಲ ತಂಡದೊಂದಿಗೆ 2001 ರಲ್ಲಿ ಸ್ನಾತಕೋತ್ತರ ಪದವಿ ಕಾರ್ಯಕ್ರಮವನ್ನು ಪ್ರಾರಂಭಿಸಲಾಯಿತು, ಆನಂತರ ಎಕ್ಸಿಕ್ಯೂಟಿವ್ ಎಜುಕೇಶನ್ ಪ್ರೋಗ್ರಾಂಗಳನ್ನು ಪ್ರಾರಂಭಿಸಲಾಯಿತು.
ವಿದ್ಯಾಸಂಸ್ಥೆಯ ಆವರಣ
ಹೈದರಾಬಾದ್‌ನ ಗಾಚಿಬೌಲಿ ಪ್ರದೇಶದಲ್ಲಿ ಇಂಡಿಯನ್ ಸ್ಕೂಲ್ ಆಫ್ ಬಿಸಿನೆಸ್‌ ಕ್ಯಾಂಪಸ್ ನೆಲೆಸಿದೆ. ಕ್ಯಾಂಪಸ್‌ನ ಒಂದು ಭಾಗವು ಸಸ್ಯಗಳು, ಕಲ್ಲಿನ ರಚನೆಗಳು, ಸಸ್ಯಗಳ ಸ್ವಾಭಾವಿಕ ನೆಲೆಯಾಗಿದ್ದು, ಕ್ಯಾಂಪಸ್‌ನ ಮತ್ತೊಂದು ಭಾಗವು ಹಸ್ತಾಲಂಕಾರದ ಹುಲ್ಲುಪ್ರದೇಶಗಳು, ಸಾಲುಮರಗಳುಳ್ಳ ವಿಶಾಲವಾದ ಬೀದಿ ಮತ್ತು ಉದ್ಯಾನವನಗಳನ್ನು ಹೊಂದಿರುವ ಹಾಗೆ ಕ್ಯಾಂಪಸ್ ಅನ್ನು ವಿನ್ಯಾಸಗಳೊಳಿಸಲಾಗಿದೆ. ಭಾರತೀಯ ರಾಷ್ಟ್ರಹಕ್ಕಿಯಾದ ನವಿಲನ್ನು ಒಳಗೊಂಡಂತೆ ವ್ಯಾಪಕ ಪ್ರಕಾರದ ಸಸ್ಯವರ್ಗಗಳು ಮತ್ತು ಪ್ರಾಣಿಕೋಟಿಯನ್ನು ಕ್ಯಾಂಪಸ್‌ನ ಒಳಗೆ ಕಾಣಬಹುದು. ಸಂಸ್ಥೆಯ ಅಂತರ್ಜಾಲ ತಾಣದ ಮುಖಪುಟದಲ್ಲಿ ಕ್ಯಾಂಪಸ್‌ನ ವಾಸ್ತವಪ್ರಾಯವಾದ ವಿಹಾರವು ಲಭ್ಯವಿದೆ. ಐಎಸ್‌ಬಿಯ ಕೇಂದ್ರಭಾಗದಲ್ಲಿ ಅಕಾಡೆಮಿಕ್ ಬ್ಲಾಕ್ ಇದೆ. ಅದು ಪ್ರವಚನ ಕೋಣೆಗಳು, ಸಭಾಂಗಣ, ಗ್ರಂಥಾಲಯ, ಪ್ರೊಫೆಸರ್‌ಗಳ ಕೊಠಡಿಗಳು, ಆಡಳಿತ ಕಚೇರಿಗಳು ಮತ್ತು ಕೆಫೆಟೇರಿಯಾವನ್ನು ಒಳಗೊಂಡಿದೆ. ಎಲ್ಲಾ ಪ್ರವಚನ ಕೋಣೆಗಳು ಎವಿ ಸಾಧನ ಮತ್ತು ನೆಟ್‌ವರ್ಕ್ ಸಂಪರ್ಕಗಳನ್ನು ಹೊಂದಿವೆ ಮತ್ತು ಖೇಮ್ಕಾ ಸಭಾಂಗಣದಲ್ಲಿ 400 ಜನರು ಆಸೀನರಾಗಬಹುದಾಗಿದೆ. ಗ್ರಂಥಾಲಯವು ಸುಮಾರು 31,000 ಕ್ಕೂ ಹೆಚ್ಚು ಪುಸ್ತಕಗಳು, 2000 ಎಮಿ ಸಂಪನ್ಮೂಲಗಳು, 374 ಮುದ್ರಣ ನಿಯತಕಾಲಿಕಗಳು ಮತ್ತು ಸುಮಾರು 2,000 ಇ-ನಿಯತಕಾಲಿಕಗಳನ್ನು ಒಳಗೊಂಡು 40 ಡೇಟಾಬೇಸ್‌ಗಳಿಗೆ ಆನ್‌ಲೈನ್ ಸಂಪರ್ಕವನ್ನು ಹೊಂದಿರುವ ಕಂಪ್ಯೂಟರ್ ಕೇಂದ್ರವನ್ನು ಹೊಂದಿದೆ. ಪೂರ್ಣಕಾಲಿಕ ವಿದ್ಯಾರ್ಥಿಗಳಿಗೆ ಲಭ್ಯವಿರುವ ವಸತಿ ಸೌಲಭ್ಯವು ಸ್ಟುಡೆಂಟ್ ವಿಲೇಜ್ (ಎಸ್‌ವಿ) ಎಂದು ಕರೆಯಲಾಗುವ ನಾಲ್ಕು ವಸತಿಸೌಕರ್ಯದ ಬ್ಲಾಕ್‌ಗಳನ್ನು ಹೊಂದಿದ್ದು, ಪ್ರತಿಯೊಂದರಲ್ಲಿ ಸುಮಾರು 130 ವಿದ್ಯಾರ್ಥಿಗಳು ಒಂದು ಬಾರಿಗೆ ತಂಗಬಹುದು. ಪ್ರತ್ಯೇಕ ವಿದ್ಯಾರ್ಥಿಗಳು ಮತ್ತು ಕುಟುಂಬಸಹಿತ ವಿದ್ಯಾರ್ಥಿಗಳಿಗೆ ಪ್ರತ್ಯೇಕ ವಿಭಾಗಗಳು ಪ್ರತಿ ಎಸ್‌ವಿಯಲ್ಲಿ ಲಭ್ಯವಿದೆ. ಎಲ್ಲಾ ವಿದ್ಯಾರ್ಥಿ ಕೊಠಡಿಗಳಿಗೆ ಬ್ರಾಡ್‌ಬ್ಯಾಂಡ್ ಇಂಟರ್ನೆಟ್ ಸಂಪರ್ಕವನ್ನು ಕಲ್ಪಿಸಲಾಗಿದ್ದು, ಹೆಚ್ಚುವರಿಯಾಗಿ ಕ್ಯಾಂಪಸ್‌ನ ಬಹುತೇಕ ಎಲ್ಲಾ ಭಾಗಗಳಳ್ಲಿ ವಿ-ಫೈ ಸಂಪರ್ಕವು ಲಭ್ಯವಿದೆ. ಕಾರ್ಯನಿರ್ವಾಹಕ ವಿಷಯಕ್ರಮಗಳ ಅಭ್ಯರ್ಥಿಗಳು, ಅತಿಥಿ ಪ್ರೊಫೆಸರ್‌ಗಳು ಮತ್ತು ಕಾರ್ಪೊರೇಟ್ ಕಾರ್ಯನಿರ್ವಾಹಕರುಗಳಿಗೆ ಪ್ರತ್ಯೇಕವಾದ ಎಕ್ಸಿಕ್ಯೂಟಿವ್ ಹೌಸಿಂಗ್ (ಇಹೆಚ್) ಲಭ್ಯವಿದೆ. ಖಾಯಂ ಅಧ್ಯಾಪಕರುಗಳು ಫ್ಯಾಕಲ್ಟಿ ಹೌಸಿಂಗ್ ಬ್ಲಾಕ್‌ನಲ್ಲಿ ನೆಲೆಸಿದ್ದಾರೆ. ದೈಹಿಕ ಸಾಮರ್ಥ್ಯ ಕೇಂದ್ರ, ಈಜುಕೊಳಗಳು, ಟೆನ್ನಿಸ್, ಸ್ಕ್ವಾಷ್, ಬ್ಯಾಡ್ಮಿಂಟನ್ ಮತ್ತು ಬಾಸ್ಕೆಟ್‌ಬಾಲ್ ಅಂಗಣಗಳು, ಪುಟ್‌ಬಾಲ್ ಮೈದಾನ ಜೊತೆಗೆ ಬಿಲಿಯರ್ಡ್ಸ್, ಕೇರಮ್ ಮತ್ತು ಚೆಸ್‌ನಂತಹ ಒಳಾಂಗಣ ಕ್ರೀಡೆಗಳು ಲಭ್ಯವಿರುವ ಮನರಂಜನೆಯ ಸೌಲಭ್ಯಗಳಲ್ಲಿ ಸೇರಿದೆ. ಕ್ಯಾಂಪಸ್‌ನ ಸಂತೋಷಕೂಟಗಳಿಗೆ "ಕ್ಲಾಸ್ ಆಫ್ 2008 ಈವೆಂಟ್ಸ್ ಲಾಂಜ್" ಅನ್ನು ನಿರ್ಮಾಣ ಮಾಡಲು 2008 ರ ತರಗತಿಯವರು ವಿದ್ಯಾರ್ಥಿಗಳ ಸಮುದಾಯದಿಂದ ಹಣ ಸಂಗ್ರಹವನ್ನು ಮಾಡಿದ್ದಾರೆ. 2009 ರ ತರಗತಿಯವರು ದಾನ ನೀಡಿದ ಹಣದ ನೆರವಿನಿಂದ ತೆರೆದ- ವರ್ತುಲ ಕ್ರೀಡಾಂಗಣವನ್ನು ನಿರ್ಮಾಣ ಮಾಡಲಾಗಿದೆ. ಕಿರಾಣಿ ಅಂಗಡಿ, ಪುಸ್ತಕದ ಅಂಗಡಿ, ಬ್ಯಾಂಕ್/ಎಟಿಮ್, ಪ್ರಯಾಣದ ವಿಭಾಗ, ವೈದ್ಯಕೀಯ ಸಹಾಯ/ವೈದ್ಯರು ಮತ್ತು ಮಕ್ಕಳಿಗಾಗಿ ಚಿಕ್ಕ ಶಿಶುಧಾಮವು ಕ್ಯಾಂಪಸ್‌ನಲ್ಲಿರುವ ಸೌಲಭ್ಯಗಳಾಗಿವೆ.
ಶೈಕ್ಷಣಿಕ ವಿಷಯಕ್ರಮಗಳು
ಇಂಡಿಯನ್ ಸ್ಕೂಲ್ ಆಫ್ ಬಿಸಿನೆಸ್‌ನಲ್ಲಿನ ಶೈಕ್ಷಣಿಕ ವಿಷಯಕ್ರಮಗಳು ಆಸಕ್ತಿಯ ವಿವಿಧ ಕ್ಷೇತ್ರಗಳನ್ನು ಅನ್ವೇಷಿಸುವ ಸ್ವಾತಂತ್ರದೊಡನೆ ನಿರ್ವಹಣೆ ಶಿಕ್ಷಣದಲ್ಲಿ ಇತ್ತೀಚಿನ ಅಭ್ಯಾಸಗಳು ಮತ್ತು ಪ್ರವೃತ್ತಿಗಳನ್ನು ಒದಗಿಸುತ್ತದೆ. ಐಎಸ್‌ಬಿಯ ಕಲಿಕೆಯ ಮಾದರಿಯು ವ್ಯವಹಾರ ನಾಯಕರನ್ನು ನಿರ್ಮಿಸುವ ಬಗ್ಗೆ ಕೇಂದ್ರೀಕರಿಸುವ ನಿರ್ವಹಣೆ ಶಿಕ್ಷಣ ಮತ್ತು ಆಡಳಿತ ಅಭ್ಯಾಸಗಳ ನಡುವಿನ ನಿಕಟ ಸಂಪರ್ಕದ ಕುರಿತು ಪ್ರಾಧಾನ್ಯತೆ ನೀಡುತ್ತದೆ. ಐಎಸ್‌ಬಿಯಲ್ಲಿ ಈ ಮುಂದಿನ ಶಿಕ್ಷಣಕ್ರಮವನ್ನು ನೀಡಲಾಗುತ್ತದೆ.
ನಿರ್ವಹಣೆಯಲ್ಲಿ ಸ್ನಾತಕೋತ್ತರ ಡಾಕ್ಟರಲ್ ಶಿಕ್ಷಣಕ್ರಮ
ಸಂಸ್ಥೆಯು ಸಂಶೋಧನೆ ನಿರ್ವಹಣೆಯನ್ನು ಪೋಷಿಸುವಲ್ಲಿ ಮತ್ತು ಶೈಕ್ಷಣಿಕ ಮತ್ತು ಔದ್ಯೋಗಿಕ ಕ್ಷೇತ್ರದಲ್ಲಿ ನೆರವಾಗುವ ಗುರಿಯಲ್ಲಿ ನಂಬಿಕೆ ಇಟ್ಟಿದೆ. ಅಭಿವೃದ್ಧಿ ಹೊಂದುತ್ತಿರುವ ಮತ್ತು ಅಭಿವೃದ್ಧಿ ಹೊಂದಿರುವ ಮಾರುಕಟ್ಟೆಗಳಲ್ಲೆರಡರಲ್ಲೂ ಪೀಡಿಸುತ್ತಿರುವ ಸಮಸ್ಯೆಗಳ ಬಗ್ಗೆ ಕೇಂದ್ರೀಕರಿಸಲು ಬಿಸಿನೆಸ್ ರಿಸರ್ಚ್ ಫೆಲೋಶಿಪ್ ಪ್ರೋಗ್ರಾಂ (ಬಿಆರ್ಇ) ಉದ್ದೇಶಿಸಿದೆ. ಕಾರ್ಯಕ್ರಮದ ಕಾಲಾವಧಿಯು 2 ವರ್ಷಗಳು ಮತ್ತು 4 ತಿಂಗಳವರೆಗಾಗಿದೆ. ಫೆಲೋಗಳು ತಮ್ಮ ಸಂಶೋಧನೆಯನ್ನು ವ್ಯವಹಾರ/ನಿರ್ವಹಣೆಯಲ್ಲಿ ಪ್ರಧಾನವಾದ ನಿಯತಕಾಲಿಕಗಳಲ್ಲಿ ಪ್ರಕಟಿಸಬೇಕಾಗುತ್ತದೆ ಮತ್ತು ಅವರು ಅಧ್ಯಾಪಕರಿಗೆ ತರಗತಿಗಳು ಮತ್ತು ಸಂಶೋಧನೆಯಲ್ಲಿ ಸಹ ಸಹಾಯ ಮಾಡುತ್ತಾರೆ. ಪ್ರಮುಖ ವ್ಯಾಪಾರ ಶಾಲೆಗಳಲ್ಲಿ ಕೆಲವು ಸೆಮಿಸ್ಟರ್‌ಗಳನ್ನು ಕಳೆಯಲು ಸಹ ಶಾಲೆಯು ಅರ್ಹ ಫೆಲೋಗಳಿಗೆ ಅವಕಾಶವನ್ನು ಸಹ ಒದಗಿಸುತ್ತದೆ. ಕಾರ್ಯಕ್ರಮವು ವ್ಯಕ್ತಿಗಳು ಸಂಶೋಧನೆಯನ್ನು ನಿರ್ವಹಣೆ ಮಾಡುವ ಸಾಮರ್ಥ್ಯಗಳನ್ನು ಪ್ರದರ್ಶಿಸುವುದನ್ನು ನಿರೀಕ್ಷಿಸುತ್ತದೆ. ಕಂಪ್ಯೂಟರ್ ವಿಜ್ಞಾನ, ಸಂಖ್ಯಾಶಾಸ್ತ್ರ, ಕಾರ್ಯಾಚರಣೆ ಸಂಶೋಧನೆ ಹಾಗೂ ಇತರವುಗಳಲ್ಲಿ. ಪಿಹೆಚ್‌ಡಿ ಅನ್ನು ಹೊಂದಿರುವ ವಿದ್ವಾಂಸರುಗಳಿಗೆ ಎದುರು ನೋಡುತ್ತದೆ. ಆಯ್ಕೆಯು ಹಿಂದಿನ ಸಂಶೋಧನೆ, ಉದ್ದೇಶದ ಹೇಳಿಕೆ, ಶಿಫಾರಸುಗಳು ಹಾಗೂ ನಂತರ ಕ್ಯಾಂಪಸ್ ಪ್ರಸ್ತುತಿ ಮತ್ತು ಸಂದರ್ಶನವನ್ನು ಒಳಗೊಂಡಿರುತ್ತದೆ.
ಕಾರ್ಯನಿರ್ವಾಹಕ ಶಿಕ್ಷಣಕ್ರಮ
ಕಾರ್ಯನಿರ್ವಾಹಕರ ಶಿಕ್ಷಣಕ್ಕಾಗಿ ಕೇಂದ್ರ (ಸಿಇಇ) ವು ಮಧ್ಯ ಮತ್ತು ಉನ್ನತ ಆಡಳಿತ ಕಾರ್ಯನಿರ್ವಾಹಕರಿಗೆ ಅಲ್ಪಾವಧಿಯ ಮತ್ತು ದೀರ್ಘಾವಧಿಯ ನಿರ್ವಹಣೆಯ ಶಿಕ್ಷಣಕ್ರಮಗಳನ್ನು ನಡೆಸುತ್ತದೆ. ನಿರ್ವಾಹಕರ ತರಬೇತಿಗಳನ್ನು ನೀಡಿದ ಮತ್ತು ಬೃಹತ್ ಸಂಸ್ಥೆಗಳಿಗೆ ಸಲಹಾಕಾರರಾಗಿ ಪರಿಣತಿಯನ್ನು ಪಡೆಯದಿರುವ ಜಾಗತಿಕ ಮಟ್ಟದ ಅತ್ಯುತ್ತಮ ಅಧ್ಯಾಪಕ ವರ್ಗದವರನ್ನು ಈ ಶಿಕ್ಷಣಕ್ರಮಗಳಿಗೆ ತೆಗೆದುಕೊಳ್ಳಲಾಗುತ್ತದೆ. ಕಾರ್ಯನಿರ್ವಾಹಕರಿಗೆ ಸಿಇಇಯ ನಡೆಸುವ ಶಿಕ್ಷಣಕ್ರಮಗಳನ್ನು 3 ವಿಶಾಲವಾದ ವರ್ಗಗಳಾಗಿ ವಿಂಗಡಿಸಬಹುದು. ಮಾರ್ಕೆಟಿಂಗ್, ಕೌಶಲ್ಯ ಮತ್ತು ನಾಯಕತ್ವ, ಹಣಾಕಸು ಮತ್ತು ಅಕೌಂಟಿಂಗ್ ಮತ್ತು ಕಾರ್ಯಾಚರಣೆ ಮತ್ತು ತಂತ್ರಜ್ಞಾನದಲ್ಲಿ ಮುಕ್ತ ಶಿಕ್ಷಣಕ್ರಮಗಳನ್ನು ಸಿಇಇ ನೀಡುತ್ತದೆ. ಅತ್ಯುತ್ತಮ ಅಧ್ಯಾಪಕರುಗಳು ಮತ್ತು ನಾವಿನ್ಯ ಪಠ್ಯಕ್ರಮದೊಂದಿಗೆ ಈ ಶಿಕ್ಷಣಕ್ರಮಗಳು ಕಾರ್ಯನಿರ್ವಾಹಕರುಗಳಾದ್ಯಂತ ಸಂಪರ್ಕದ ಅವಕಾಶಗಳನ್ನು ಮತ್ತು ಪರಸ್ಪರರ ಅನುಭವಗಳನ್ನು ಹಂಚಿಕೊಳ್ಳುವ ಮತ್ತು ಕಲಿಯುವ ಅತ್ಯುತ್ತಮ ಅವಕಾಶವನ್ನು ಒದಗಿಸುತ್ತದೆ. ಬಹು ವಿಧವಾದ ಉದ್ದಿಮೆಗಳಿಂದ ನಾನಾ ಬಗೆಯ ವಾಣಿಜ್ಯೋದ್ಯಮಿಗಳು, ಸಿಇಓಗಳು ಮತ್ತು ವ್ಯವಸ್ಥಾಪಕರನ್ನು ಈ ಶಿಕ್ಷಣಕ್ರಮಗಳು ಸೆಳೆಯುತ್ತವೆ. ಸಿಇಇ ಯು ನೀಡುವ ಸಾಮಾನ್ಯ ನಿರ್ವಹಣೆ ಶಿಕ್ಷಣಕ್ರಮವು ಯಂಗ್ ಗ್ಲೋಬಲ್ ಎಂಟರ್‌ಪ್ರೈಸ್ (ಮೈ ಗ್ಲೋಬ್), ಐಎಸ್‌ಬಿ ಕೆಲ್ಲೋಗ್ ಗ್ಲೋಬಲ್ ಅಡ್ವಾನ್ಸ್ ಮ್ಯಾನೇಜ್‌ಮೆಂಟ್ ಪ್ರೋಗ್ರಾಂ ಮತ್ತು ಅಸ್ಸೆಲೆರೇಟೆಡ್ ಮ್ಯಾನೇಜ್‌ಮೆಂಟ್ ಪ್ರೋಗ್ರಾಂ ಅನ್ನು ಒಳಗೊಂಡಿರುತ್ತದೆ. ಈ ಶಿಕ್ಷಣಕ್ರಮಗಳು ಪ್ರತಿನಿಧಿಸುವ ಅಥವಾ ಮುನ್ನಡೆಸುವ ವೈಯಕ್ತಿಕ ಜನರು ಮತ್ತು ಸಂಸ್ಥೆಗಳೆರಡರ ಸಾಧನೆಯನ್ನು ಪರಿವರ್ತಿಸುವ ಉದ್ದೇಶವನ್ನು ಹೊಂದಿರುತ್ತದೆ. ಸಂಸ್ಥೆಗಳ ನಿರ್ದಿಷ್ಟ ಅಗತ್ಯತೆಗಳನ್ನು ಪೂರೈಸಲು ಗ್ರಾಹಕೀಯಗೊಳಿಸಿದ ನಿರ್ವಹಣೆ ಶಿಕ್ಷಣಕ್ರಮವನ್ನೂ ಸಹ ಇಂಡಿಯನ್ ಸ್ಕೂಲ್ ಆಫ್ ಬಿಸಿನೆಸ್‌ನ ಸಿಇಇ ನೀಡುತ್ತದೆ. ಐಎಸ್‌ಬಿಯು ಕಲಿಕೆಗಾಗಿ 4-ಡಿ ವಿಧಾನವೆಂದು ಕರೆಯಲಾಗುವುದರ ಆಧಾರದಲ್ಲಿ ಏಕೀಕೃತ ಪಾಲುದಾರಿಕೆಯನ್ನು ಸ್ಥಾಪಿಸಲು ಗ್ರಾಹಕರೊಂದಿಗೆ ಕಾರ್ಯನಿರ್ವಹಿಸುತ್ತದೆ. ಅನ್ವೇಷಣೆ, ಅಭಿವೃದ್ಧಿ, ವಿನ್ಯಾಸ ಮತ್ತು ವಿತರಣೆ.
ಉತ್ಕೃಷ್ಟತೆಯ ಕೇಂದ್ರಗಳು
ಐಎಸ್‌ಬಿಯು ೭ ಉತ್ಕೃಷ್ಟತೆಯ ಕೇಂದ್ರಗಳನ್ನು ಹೊಂದಿದ್ದು, ಉದಯೋನ್ಮುಖ ಮಾರುಕಟ್ಟೆಗಳಿಗೆ ಸಂಬಂಧಿಸಿದ ಸಮಸ್ಯೆಗಳ ಬಗ್ಗೆ ಪ್ರತಿಯೊಂದು ನಿರ್ದಿಷ್ಟ ಗಮನವನ್ನು ನೀಡುತ್ತದೆ. ೨೦೦೯ ರಲ್ಲಿರುವ ಪ್ರಕಾರ, ಕೇಂದ್ರಗಳೆಂದರೆ ಸಮ್ಮೇಳನಗಳು, ವಿಚಾರಗೋಷ್ಠಿಗಳು ಮತ್ತು ಕಾರ್ಯಾಗಾರಗಳ ಮೂಲಕ ಕೈಗಾರಿಕೆಗಳೊಂದಿಗೆ ನಿಕಟವಾಗಿ ಕಾರ್ಯನಿರ್ವಹಿಸುವ ಮೂಲಕ ಸಂಶೋಧನೆಯನ್ನು ರೂಪಿಸುವಲ್ಲಿ ಕೇಂದ್ರಗಳು ಗಮನ ಹರಿಸುತ್ತವೆ. ಭವಿಷ್ಯದಲ್ಲಿ ಕೌಶಲ್ಯ ಮಾರುಕಟ್ಟೆಗಾಗಿ ಕೇಂದ್ರವನ್ನು ಪ್ರಾರಂಭಿಸಲು ಐಎಸ್‌ಬಿಯು ಯೋಜಿಸಿದೆ.
ಅಧ್ಯಾಪಕ ವರ್ಗ
ಅತಿಥಿ ಅಧ್ಯಾಪಕರು ಮತ್ತು ಖಾಯಂ ಅಧ್ಯಾಪಕ ವರ್ಗದ ಮಿಶ್ರಣವನ್ನು ಹೊಂದುವ ಮಾದರಿಯನ್ನು ಐಎಸ್‌ಬಿ ಅನುಸರಿಸುತ್ತದೆ. ವಿಶ್ವದಾದ್ಯಂತದ ವಾಣಿಜ್ಯ ಶಾಲೆಗಳಿಂದ ಅತಿಥಿ ಅಧ್ಯಾಪಕರು ಐಎಸ್‌ಬಿಗೆ ಬಂದು ಭೋದನೆಯನ್ನು ಮಾಡುತ್ತಾರೆ. ಈ ಪ್ರೊಫೆಸರ್‌ಗಳು ವಿವಿಧ ಸಂಶೋಧನೆ ಮತ್ತು ತಜ್ಞ ಕ್ಷೇತ್ರಗಳಲ್ಲಿ ಪರಿಣತಿಯನ್ನು ಪಡೆದವರಾಗಿರುತ್ತಾರೆ. ವಾರ್ಟನ್, ಕೆಲ್ಲೋಗ್, ಲಂಡನ್ ಬಿಸಿನೆಸ್ ಸ್ಕೂಲ್, ಯುಸಿಎಲ್ಎ, ಹೆಚ್‌ಕೆಯುಎಸ್‌ಟಿ, ಐಇಎಸ್ಇ ಸ್ಪೇನ್, ಐಎನ್‌ಎಸ್ಇಎಡಿ ಫ್ರಾನ್ಸ್, ಕೆನನ್-ಫ್ಲಾಗ್ಲರ್, ಡ್ಯೂಕ್ ಫುಕ್ವಾ, ಯು ಮಿಕ್, ಹಾಸ್, ಎಮೋರಿ ಗೋಯ್‌ಜುಯೆಟಾ, ಸಿಇಐಬಿಎಸ್, ಓಹಿಯೋ ಸ್ಟೇಟ್ ಮತ್ತು ಕಾರ್ನೆಲ್ (ಇತರವುಗಳಲ್ಲಿ) ನಂತರ ಶಾಲೆಗಳಿಂದ ಅಧ್ಯಾಪಕ ವರ್ಗದವರು ಐಎಸ್‌ಬಿಯಲ್ಲಿ ಪಠ್ಯಕ್ರಮಗಳನ್ನು ತೆಗೆದುಕೊಂಡಿದ್ದಾರೆ. ಶಿಕ್ಷಣಾವಧಿಯ ಸಂದರ್ಭದಲ್ಲಿ, ಅಧ್ಯಾಪಕ ವರ್ಗದವರು ಕ್ಯಾಂಪಸ್‌ನಲ್ಲಿಯೇ ನೆಲಸುವ ಮೂಲಕ ವಿದ್ಯಾರ್ಥಿಗಳು ತರಗತಿ ಅವಧಿಯ ಬಳಿಕವೂ ಅವರೊಂದಿಗೆ ಸಂವಹನ ಮಾಡಲು ಅವಕಾಶವನ್ನು ಒದಗಿಸುತ್ತಾರೆ. ಅತಿಥಿ ಅಧ್ಯಾಪಕ ವರ್ಗದವರನ್ನು ಹೊರತುಪಡಿಸಿ, ಅತ್ಯುತ್ತಮ ಖಾಯಂ ಆಗಿ ನೆಲಸಿರುವ ಅಧ್ಯಾಪಕರುಗಳು ಸಹ ಇದ್ದಾರೆ. ಐಎಸ್‌ಬಿ ಅಧ್ಯಾಪಕ ವರ್ಗದ ವ್ಯಕ್ತಿಪರಿಚಯವನ್ನು ಐಎಸ್‌ಬಿ ವೆಬ್‌ಸೈಟ್‌ನಲ್ಲಿ ಕಾಣಬಹುದು.
ವಿಚಾರಗೋಷ್ಠಿಗಳು ಮತ್ತು ಸಮ್ಮೇಳನಗಳು
ಅಂತರ್ಗತ ಮೇಧಾಶಕ್ತಿಯನ್ನು ಹೊತ್ತಿಸುವ ಬಗ್ಗೆ ಮೊದಲ ಅಂತರಾಷ್ಟ್ರೀಯ ವಿಚಾರಗೋಷ್ಠಿಯನ್ನು ನಾಯಕತ್ವ, ನಾವಿನ್ಯತೆ ಮತ್ತು ಬದಲಾವಣೆಯ ಕೇಂದ್ರ (ಸಿಎಲ್ಐಸಿ) ಯು ಐಎಸ್‌ಬಿಯಲ್ಲಿ ಆಯೋಜಿಸಿತ್ತು ಮತ್ತು ಇದು ಭಾಗವಹಿಸುವವರಿಗೆ ನಾಯಕತ್ವ, ನಾವಿನ್ಯತೆ ಮತ್ತು ಬದಲಾವಣೆಯೆಂಬ ಮೂರು ವಿಷಯಗಳ ಸಂಗಮವನ್ನು ಮೂರು ಮಸೂರಗಳ ಮೂಲಕ ಸೂಕ್ಷ್ಮವಾಗಿ ಅವಲೋಕಿಸುವ ವಿಶಿಷ್ಟವಾದ ಅವಕಾಶವನ್ನು ಒದಗಿಸಿತು: ಹೆಚ್ಚಿನ ವಿವರಗಳಿಗೆ ಭೇಟಿ ನೀಡಿ: http://www.isb.edu/CLIC/IgnitingtheGeniusWithin.Shtml ಹೆಚ್ಚುವರಿಯಾಗಿ, ಖಾಸಗಿ ಈಕ್ವಟಿ ಸಮ್ಮೇಳನ (2008 ರಲ್ಲಿ ಜರುಗಿತು) ಮತ್ತು ಯೋಜನಾತಂತ್ರ ನಿರ್ವಹಣೆ ಸಮ್ಮೇಳನ (2008 ರಲ್ಲಿ ಜರುಗಿತು) ಗಳನ್ನು ಆಯೋಜಿಸಲಾಗಿದ್ದು, ಅಲ್ಲಿ ಅತ್ಯುಚ್ಛ ಶ್ರೇಣಿಯ ಅಧ್ಯಾಪಕ ವರ್ಗದವರು ಔದ್ಯೋಗಿಕ ನಾಯಕರೊಂದಿಗೆ ವೇದಿಕೆಯನ್ನು ಹಂಚಿಕೊಂಡರು (ಉದಾ. ಸಿ ಕೆ ಪ್ರಹ್ಲಾದ್, ಅವರು ಕೆ ವಿ ಕಾಮತ್ ಅವರೊಂದಿಗೆ ವೇದಿಕೆ ಹಂಚಿಕೊಂಡರು). ಇದು ಕೈಗಾರಿಕೆ ಮತ್ತು ಶೈಕ್ಷಣಿಕ ಕ್ಷೇತ್ರಗಳೆರಡರಲ್ಲೂ ಐಎಸ್‌ಬಿಯ ಪ್ರಕಟಪಡಿಸುವಿಕೆ ಮತ್ತು ಪ್ರಭಾವವನ್ನು ಪ್ರದರ್ಶಿಸುತ್ತದೆ.
ಹಳೆವಿದ್ಯಾರ್ಥಿಗಳ ಪುನರ್ಮಿಲನ
ಪುನರ್ಮಿಲನವು ಭಾರತದ ಪ್ರಮುಖ ವ್ಯಾಪಾರ ಕೇಂದ್ರಗಳಲ್ಲಿ ನಡೆಯುತ್ತದೆ, ಮತ್ತು ಸಭೆಗಳನ್ನು ಆಯೋಜಿಸುವಲ್ಲಿ ನವದೆಹಲಿ ಮತ್ತು ಮುಂಬಯಿ ಸಂಘಗಳಂತಹ ಕೆಲವು ಸಂಘಗಳು ಸಕ್ರಿಯವಾಗಿದೆ. ಶಾಲೆಯ ಪ್ರತಿನಿಧಿಗಳು ಕೆಲವೊಮ್ಮೆ ಈ ಸಭೆಗಳಲ್ಲಿ ಭಾಗವಹಿಸುತ್ತಾರೆ.
ಪ್ರಖ್ಯಾತ ಸಂದರ್ಶಕರು
ಪ್ರೊ. ಜೆಫ್ರಿ ಸಾಚ್ಸ್ ಮತ್ತು ಥಾಮಸ್ ಫ್ರೀಡ್‌ಮನ್ ಅವರುಗಳು ಐಎಸ್‌ಬಿಗೆ ಭೇಟಿ ನೀಡಿದ ಪ್ರಮುಖ ವ್ಯಕ್ತಿಗಳಲ್ಲಿ ಸೇರಿದ್ದಾರೆ.
ಜಾಗತಿಕ ಎಂಬಿಎ ಶ್ರೇಣಿಗಳು
2010 ರಲ್ಲಿ ಫೈನಾನ್ಶಿಯಲ್ ಟೈಮ್ಸ್ ಜಾಗತಿಕ ಎಂಬಿಎ ಶ್ರೇಣಿಗಳ ಅನುಸಾರ, 100 ಜಾಗತಿಕ ಬಿ-ಶಾಲೆಗಳ ಪಟ್ಟಿಯಲ್ಲಿ ಐಎಸ್‌ಬಿಯು #12 ನೇ ಶ್ರೇಣಿ ಪಡೆದುಕೊಂಡಿದೆ. 2008 ರಲ್ಲಿ ಇದು #20 ನೇ ಸ್ಥಾನದಲ್ಲಿ ಶ್ರೇಣಿಗಳ ಪಟ್ಟಿಯಲ್ಲಿ ಮೊದಲ ಬಾರಿ ಕಾಣಿಸಿಕೊಂಡಿತು ಮತ್ತು 2009 ರಲ್ಲಿ #15 ನೇ ಸ್ಥಾನಕ್ಕೆ ಮೇಲಕ್ಕೇರಿತು. 2009 ರಲ್ಲಿ ಕ್ಯೂಎಸ್ ಜಾಗತಿಕ 200 ವಾಣಿಜ್ಯ ಶಾಲೆಗಳ ವರದಿ ಯ ಪ್ರಕಾರ ಶಾಲೆಯು ಏಷ್ಯಾ ಫೆಸಿಫಿಕ್ ಪ್ರಾಂತ್ಯದಲ್ಲಿ 13 ನೇ ಶ್ರೇಣಿಯಲ್ಲಿತ್ತು. ಐಎಸ್‌ಬಿಯು ಎಫ್‌ಟಿಯ ಜಾಗತಿಕ ಬಿ-ಶಾಲೆಗಳ ಶ್ರೇಣಿಗಳ ಪಟ್ಟಿಯಲ್ಲಿ ಸ್ಥಾನವನ್ನು ಪಡೆದ ಮೊದಲ ಭಾರತೀಯ ಬಿ-ಶಾಲೆಯಾಗಿದೆ ಮತ್ತು ಪಟ್ಟಿಯಲ್ಲಿ ಅದು ಸೇರ್ಪಡೆಗೊಂಡ ಮೊದಲ ವರ್ಷದಲ್ಲೇ ಮೊದಲ ಇಪ್ಪತ್ತರ ಶ್ರೇಣಿಯಲ್ಲಿ ಸ್ಥಾನವನ್ನು ಪಡೆದುಕೊಂಡಿತು.
ಬಾಹ್ಯ ಕೊಂಡಿಗಳು
ವರ್ಗ:ಭಾರತದಲ್ಲಿ ವಾಣಿಜ್ಯ ಶಾಲೆಗಳು ವರ್ಗ:ಭಾರತದ ಹೈದರಾಬಾದ್‌ನಲ್ಲಿ ಶಿಕ್ಷಣ ವರ್ಗ:ಭಾರತದಲ್ಲಿ ಉನ್ನತ ಕಲಿಕೆಯ ಅಧಿಕೃತವಾಗಿ ಮನ್ನಣೆ ಪಡೆಯದ ಸಂಸ್ಥೆಗಳು ವರ್ಗ:1999ರಲ್ಲಿ ಸ್ಥಾಪಿತವಾದ ಶೈಕ್ಷಣಿಕ ಸಂಸ್ಥೆಗಳು. ವರ್ಗ:ಶೈಕ್ಷಣಿಕ ಸಂಸ್ಥೆಗಳು
ಆಗಸ್ಟ್ ೨
ಆಗಸ್ಟ್ ೨ - ಆಗಸ್ಟ್ ತಿಂಗಳಿನ ಎರಡನೇ ದಿನ. ಗ್ರೆಗೋರಿಯನ್ ಕ್ಯಾಲೆಂಡರ್ ವರ್ಷದ ೨೧೪ನೇ ದಿನ (ಅಧಿಕ ವರ್ಷದಲ್ಲಿ ೨೧೫ನೇ ದಿನ).
ಹೊರಗಿನ ಸಂಪರ್ಕಗಳು
ವರ್ಗ:ಆಗಸ್ಟ್‍ನ ದಿನಗಳು ವರ್ಗ: ಆಗಸ್ಟ್
ಸಮ್ಮೇದ ಶಿಖರ್ಜಿ
ಸಮ್ಮೇದ ಶಿಖರ್ಜಿಯು ಜೈನರ ಪವಿತ್ರ ಯಾತ್ರಾ ಸ್ಥಳವಾಗಿದೆ. ಇದು ಝಾರ್ಖಂಡ್ ರಾಜ್ಯದ ಗಿರಿಢಿ ಎಂಬಲ್ಲಿದೆ. ಹಿಂದೂಗಳಿಗೆ ಹೇಗೆ ಕಾಶಿಯೋ, ಮುಸ್ಲಿಮರಿಗೆ ಹೇಗೆ ಮೆಕ್ಕಾವೋ ಹಾಗೆಯೇ ಜೈನರು ತಮ್ಮ ಜೀವನದಲ್ಲಿ ಒಮ್ಮೆಯಾದರೂ ಸಮ್ಮೇದ ಶಿಖರ್ಜಿಗೆ ತೆರಳಲು ಬಯಸುತ್ತಾರೆ.
ಸಮ್ಮೇದ ಶಿಖರ್ಜಿಯ ಬೆಟ್ಟಗಳಲ್ಲಿ ಜೈನ ಧರ್ಮದ ೨೪ ತೀರ್ಥಂಕರರಲ್ಲಿ ಸುಮಾರು ೨೦ ತೀರ್ಥಂಕರರು ಮೋಕ್ಷ ಸಾಧಿಸಿರುವವರೆಂದು ಪುರಾಣಗಳು ಹೇಳುತ್ತವೆ. ಸುಮಾರು ೨೭ ಕಿಮೀ ದೂರ ನಡೆಯಬೇಕಾದ ಬೆಟ್ಟದಲ್ಲಿ ತೀರ್ಥಂಕರರ ಪಾದುಕೆಗಳನ್ನು ಸ್ಥಾಪಿಸಲಾಗಿದೆ. ಜನರು ಭಕ್ತಿಭಾವದಿಂದ ಪಾದುಕೆಗಳನ್ನು ಸ್ಪರ್ಶಿಸಿ, ಶುದ್ಧ ಬಟ್ಟೆಯನ್ನು ಅದಕ್ಕೆ ಸ್ಪರ್ಶಿಸಿ, ಅದನ್ನು ಪಾವನ ವಸ್ತುವಾಗಿ ಮನೆಯಲ್ಲಿಟ್ಟುಕೊಳ್ಳುತ್ತಾರೆ. ಬೆಟ್ಟದ ಕೆಳಭಾಗ, ಅದನ್ನು ಮಧುಬನವೆಂದು ಕರೆಯಲಾಗುತ್ತದೆ, ಅಲ್ಲಿ ದಿಗಂಬರ ಮತ್ತು ಶ್ವೇತಾಂಬರರ ಧರ್ಮಶಾಲೆಗಳು ಮತ್ತು ಸಾಕಷ್ಟು ಜಿನಾಲಯಗಳೂ ಇವೆ.
ಸಮ್ಮೇದ ಶಿಖರ್ಜಿಯನ್ನು ತಲುಪಲು ಇಲ್ಲಿಂದ ಸುಮಾರು ೨೦ ಕಿಮೀ ದೂರದಲ್ಲಿರುವ ಪಾರಸ್‌ನಾಥ್ ರೈಲು ನಿಲ್ದಾಣಕ್ಕೆ ತಲುಪಬೇಕಾಗುತ್ತದೆ. ದೆಹಲಿ ಮತ್ತು ಕಲ್ಕತ್ತಾ ನಡುವಿನ ಮುಖ್ಯ ರೈಲು ಮಾರ್ಗವು ಇಲ್ಲಿಂದ ಹಾದುಹೋಗುತ್ತದೆ. ದಕ್ಷಿಣದಿಂದ ತೆರಳುವವರು ಕಲ್ಕತ್ತಾಗೆ ತೆರಳಿ, ಅಲ್ಲಿಂದ ಪಾರಸ್‌ನಾಥ್‌ಗೆ ತಲುಪಬಹುದು. ದಕ್ಷಿಣ ಭಾರತದಿಂದ ಒಂದು ರೈಲು ಅಲೆಪ್ಪಿ-ಧನಬಾದ್ ಎಕ್ಸ್‌ಪ್ರೆಸ್ ನೇರವಾಗಿ ಪಾರಸ್‌ನಾಥ್‌ಗೆ ತೆರಳುತ್ತದೆ, ಕನ್ನಡಿಗರು ತಮಿಳುನಾಡಿನ ಕಟಪಾಡಿ ರೈಲು ನಿಲ್ದಾಣ ಇಲ್ಲವೇ ಚೆನ್ನೈಗೆ ತೆರಳಿ ಈ ರೈಲಿನಲ್ಲಿ ಪ್ರಯಾಣ ಮಾಡಬಹುದು.
ಶಿಖರ್ಜಿ ಪ್ರವಾಸಕ್ಕೆ ತೆರಳಲು ಹಲವಾರು ಜನರು, ಸಂಘಟನೆಗಳು ಪ್ರವಾಸವನ್ನು ಸಂಘಟಿಸುತ್ತಿರುತ್ತಾರೆ. ಮೈಸೂರು ಜೈನ ಸಂಘಟನೆಯ ಸಹಕಾರದೊಂದಿಗೆ ಕನಕಗಿರಿ ಜೈನ ಮಠದವರು, ಮೈಸೂರಿನ ಶಾಂತ್‌ರಾಜ್ ಇವರುಗಳು ಪ್ರವಾಸ ಸಂಘಟರಲ್ಲಿ ಪ್ರಮುಖರಾದವರು.
ವರ್ಗ:ಜೈನ ಧರ್ಮದ ಪುಣ್ಯ ಕ್ಷೇತ್ರಗಳು ವರ್ಗ:ಝಾರ್ಖಂಡ್
ಜಿ.ಟಿ.ನಾರಾಯಣ ರಾವ್
thumb|right|250px|'ಪ್ರೊ. ಜಿ. ಟಿ. ನಾರಾಯಣರಾಯರು' '''ಜಿ. ಟಿ. ಎನ್, ಎಂದೇ  ಕರ್ನಾಟಕದ ಸಾರಸ್ವತ ಲೋಕಕ್ಕೆ ಚಿರಪರಿಚಿತರಾದ, ಗುಡ್ಲೆ ಹಿತ್ಲು ತಿಮ್ಮಪ್ಪಯ್ಯ ನಾರಾಯಣರಾವ್''' '(ಗುತಿನಾ)', ಹೆಸರಾಂತ ವಿಜ್ಞಾನ ಲೇಖಕಕರು.
ನಿಧನ
ಜೂನ್ ೨೭ ೨೦೦೮ರಂದು ಮೈಸೂರಿನಲ್ಲಿ ಬೆಳಿಗ್ಗೆ ಏಳು ಗಂಟೆಗೆ ಮೈಸೂರು ನಗರದ, 'ವಿಕ್ರಂ ಆಸ್ಪತ್ರೆ'ಯಲ್ಲಿ ನಿಧನರಾದರು. 'ಜಿಟಿಎನ್' ಅವರ ಮೃತದೇಹಕ್ಕೆ ಅಂತ್ಯಕ್ರಿಯೆ ಮಾಡದೆ ಅವರ ಇಚ್ಛೆಯಂತೆ 'ಜೆಎಸ್ಎಸ್' ಆಸ್ಪತ್ರೆಗೆ ದಾನ ಮಾಡಲಾಯಿತು. ಪತ್ನಿ, 'ಲಕ್ಷ್ಮಿದೇವಿ', ಪುತ್ರರಾದ 'ಅಶೋಕವರ್ಧನ ', 'ಅನಂತವರ್ಧನ', 'ಆನಂದವರ್ಧನ', ಅಪಾರ ಬಂಧು-ಬಳಗ ಹಾಗೂ ಶಿಷ್ಯವರ್ಗವನ್ನು  ಅಗಲಿದ್ದಾರೆ. ಧರ್ಮಸ್ಥಳದ ಧರ್ಮಾಧಿ ಕಾರಿ, 'ಡಿ.ವೀರೇಂದ್ರ ಹೆಗ್ಗಡೆ' ಕೂಡ ಜಿಟಿಎನ್ ಶಿಷ್ಯರಲ್ಲೊಬ್ಬರು. ಕನ್ನಡ ಚಲನಚಿತ್ರ ನಿರ್ದೇಶಕ ಅಭಯ ಸಿಂಹ, ಇವರ ಮೊಮ್ಮಗ.
ಉಲ್ಲೇಖಗಳು
<References />
ಹೊರಗಿನ ಸಂಪರ್ಕಗಳು
ವರ್ಗ:ಕನ್ನಡ ಸಾಹಿತಿಗಳು ವರ್ಗ:ವಿಜ್ಞಾನ ಸಾಹಿತಿಗಳು ವರ್ಗ:ಕ್ರೈಸ್ಟ್ ವಿಶ್ವವಿದ್ಯಾಲಯ ವಿಕಿಪೀಡಿಯ ಶಿಕ್ಷಣ ಯೋಜನೆ-೨೦೧೫-೧೬ ವರ್ಗ:ವಿಕಿಕ್ಲಬ್ ಕ್ರೈಸ್ಟ್ ಯೂನಿವರ್ಸಿಟಿ ರಚಿಸಿದ ಲೇಖನಗಳು
ಸುಮನ್ ನಗರ್‍ಕರ್
ಸುಮನ್ ನಗರ್ಕರ್ ಕನ್ನಡದ ಹಲವಾರು ಚಲನಚಿತ್ರ ಹಾಗೂ ಧಾರವಾಹಿಗಳಲ್ಲಿ ಅಭಿನಯಿಸಿದ್ದಾರೆ.
ಇವರು ಅಭಿನಯಿಸಿದ ಕೆಲವು ಜನಪ್ರಿಯ ಚಿತ್ರಗಳು:
ವರ್ಗ:ಭಾರತೀಯ ಚಲನಚಿತ್ರ ನಟಿಯರು ವರ್ಗ:ಜೀವಂತ ವ್ಯಕ್ತಿಗಳು
ಕೂಡ್ಲಿ
ಕೂಡ್ಲಿ (ಕೂಡಲಿ) ಶಿವಮೊಗ್ಗ ಜಿಲ್ಲೆಯ ಒಂದು ಪುಟ್ಟ ಊರು. ಈ ಊರು ಭಾರತ ದೇಶದ ಕರ್ನಾಟಕ ರಾಜ್ಯಕ್ಕೆ ಸೇರುತ್ತದೆ.
ಪ್ರಾಮುಖ್ಯತೆ
ಆದಿ ಕಾಲದ ಸಂಗಮೇಶ್ವರ ದೇವಾಲಯ, ಸಂಗಮ ಹಾಗೂ ಪರಿಸರದ ವಿಹಂಗಮ ನೋಟ ಈ ಪ್ರದೇಶವನ್ನು ಸುಂದರಗೊಳಿಸಿದೆ. ಮಗದೊಂದು ಪ್ರವಾಸಿ ತಾಣವೆಂದೂ ಹೇಳಿದರೆ ತಪ್ಪಾಗದು. ಇಲ್ಲಿಯ ರಂಗನಾಥ ಸ್ವಾಮಿ ದೇವಾಲಯವೂ ಜನಪ್ರಿಯ. ಸಂಗಮ ಸ್ಥಳದಲ್ಲಿ ಸಂಗಮೇಶ್ವರನ ಗುಡಿ ಇದೆ. ಈ ಪುಟ್ಟ ಗುಡಿ ಸಂಗಮ ಸ್ಥಳವನ್ನು ಸೂಚಿಸುತ್ತದೆ. ಸಂಗಮೇಶ್ವರ ದೇವಾಲಯಕ್ಕೆ ಮಹತ್ತರ ಇತಿಹಾಸವಿರುವುದು. ಈ ದೇವಾಲಯ ಹೊಯ್ಸಳರ ಕಾಲದ್ದೆಂದು ಹೇಳಲಾಗುತ್ತದೆ. ಪ್ರಾಚೀನ ಶಿಲ್ಪಕಲೆಗಳಿಂದ ರಾರಾಜಿಸುವ ಈ ದೇವಾಲಯ ಕೂಡ್ಲಿಯ ಪ್ರಮುಖ ಆಕರ್ಷಣೆಗಳಲ್ಲೊಂದು.
ಇತಿಹಾಸ
ಇಲ್ಲಿಯ ಪ್ರಾಚೀನ ಸಂಗಮೇಶ್ವರ ದೇವಾಲಯ ಹೊಯ್ಸಳರ ಕಾಲದ್ದೆಂದು ಹೇಳಲಾಗುತ್ತದೆ. ಇಲ್ಲಿ ಕೆಲವು ಪ್ರಾಚೀನ ಶಾಸನಗಳಿರುವುದುಂಟು. ದೇವಾಲಯದ ಸುಂದರ ಶಿಲ್ಪಕಲೆ ಜನರ ಮನ ಸೂರೆಗೊಳಿಸುತ್ತದೆ. ಇದಲ್ಲದೆ ಇನ್ನೂ ಕೆಲವು ಚಿಕ್ಕ ಪುಟ್ಟ ಪ್ರಾಚೀನ ದೇವಾಲಯಗಳು ಇಲ್ಲಿ ಇರುವುದುಂಟು. ಕೂಡಲಿಯಲ್ಲಿ ಶಾರದ ಪೀಠವಾದ ಕೂಡಲಿ ಶೃಂಗೇರಿ ಮಠ.
ಕೂಡ್ಲಿಯಲ್ಲಿ ಆರ್ಯ ಅಕ್ಷೋಭ್ಯ ತೀರ್ಥರ ಮಠವಿದೆ.